Υγεία και ευεξία: Παιδικός καρκίνος - λευχαιμία και η αντιμετώπισή τους\nΠαιδικός καρκίνος - λευχαιμία και η αντιμετώπισή τους\nΟ καρκίνος είναι νόσος που δεν είναι μεταδοτική και δεν ακολουθεί τους κανόνες της κληρονομικότητας παρά το ότι είναι γνωστό ότι υπάρχουν οικογένειες με αυξημένη συχνότητα καρκίνου.\nΕπί πλέον η αιτία ανάπτυξης κάποιας μορφής καρκίνου σε ένα παιδί δεν είναι γνωστή και θα πρέπει ίσως να αποδοθεί σε συνδυασμό ποικίλων παραγόντων γνωστών και μη.\n2. Ποιες είναι οι συχνότερες μορφές καρκίνου στα παιδιά;\nΗ πιο συχνή μορφή καρκίνου στα παιδιά είναι η λευχαιμία (περίπου 35% του συνόλου των περιπτώσεων καρκίνου) και ακολουθούν οι όγκοι του νευρικού συστήματος ,τα λεμφώματα (κακοήθεις όγκοι λεμφαδένων ή άλλων οργάνων), οι όγκοι νεφρών (νεφροβλάστωμα) και επινεφριδίων (νευροβλάστωμα ) και τα σαρκώματα των μαλακών μορίων (όπως είναι το ραβδομυοσάρκωμα) και των οστών (οστεοσάρκωμα και σάρκωμα Ewing). Αλλες μορφές καρκίνου είναι πολύ σπανιότερες στα παιδιά .\nΚακοήθεις όγκοι ενηλίκου τύπου όπως είναι ο καρκίνος μαστού ,πνεύμονα ,προστάτη ,το μελάνωμα κλπ παρατηρούνται σπανιότατα κατά την παιδική ηλικία.\nΠρόληψη με την έννοια οδηγιών προς αποφυγή της δημιουργίας καρκίνου στο παιδί ή της χρησιμοποίησης ειδικών εξετάσεων προσυμπτωματικού ελέγχου (screening) δεν μπορεί να εφαρμοσθεί στο παιδί αλλά απαιτείται ευαισθητοποίηση και γνώση του παιδιάτρου και του γενικού γιατρού έτσι ώστε να είναι σε θέση να αξιολογήσουν ύποπτα συμπτώματα ή ευρήματα και να παραπέμψουν έγκαιρα το παιδί σε εξειδικευμένα κέντρα για έλεγχο .Η πρόληψη λοιπόν είναι ταυτόσημη με την έγκαιρη διάγνωση που έχει ως συνέπεια την αποτελεσματικότερη αντιμετώπιση της νόσου.\n4. Τι είναι η λευχαιμία;\nΌταν το παιδί νοσήσει από λευχαιμία , στο μυελό των οστών παρατηρείται μία υπερπαραγωγή παθολογικών (στη μορφή και στη λειτουργία) λευκών αιμοσφαιρίων που δεν επιτελούν την φυσιολογική τους λειτουργία που είναι η αντιμετώπιση των λοιμώξεων.\nΌταν τα λευχαιμικά αυτά κύτταρα "γεμίσουν" τον μυελό των οστών μειώνεται σημαντικά η παραγωγή των φυσιολογικών του κυττάρων δηλαδή των ερυθρών αιμοσφαιρίων ,των λευκών αιμοσφαιρίων και των αιμοπεταλίων. Όσο ο αριθμός των φυσιολογικών κυττάρων μειώνεται αρχίζουν τα συμπτώματα που είναι μεταξύ των άλλων εύκολη κόπωση και ωχρότητα (ελάττωση ερυθρών αιμοσφαιρίων δηλαδή αναιμία) , πυρετός και λοιμώξεις (ελάττωση των λευκών αιμοσφαιρίων) και αιμορραγικές εκδηλώσεις στο δέρμα ή στους βλεννογόνους (ελάττωση αιμοπεταλίων).\n5. Υπάρχουν διάφορες μορφές λευχαιμίας;\nΣτα παιδιά η λευχαιμία είναι κυρίως οξεία (95%) και τα παθολογικά κύτταρα που υπερπαράγονται ανήκουν συχνότερα (85%) ως προς την μορφολογία στην λεμφική σειρά των λευκών αιμοσφαιρίων και η νόσος ονομάζεται οξεία λεμφοβλαστική λευχαιμία.\nΗ μορφή αυτή της λευχαιμίας εκτός του ότι είναι η συχνότερη, είναι και εκείνη που αντιμετωπίζεται αποτελεσματικότερα.\n6. Ποια είναι τα συμπτώματα της λευχαιμίας;\nΤα συμπτώματα της λευχαιμίας σχετίζονται με την ελάττωση των φυσιολογικών αιμοποιητικών κυττάρων στο μυελό των οστών και μπορεί να είναι ωχρότητα, καταβολή δυνάμεων, αιμορραγικές εκδηλώσεις από το δέρμα ή και τους βλεννογόνους (πχ αιμορραγία από τα ούλα, τη μύτη ) και πυρετός με ή χωρίς διαπιστωμένη λοίμωξη.\nΑλλα συμπτώματα είναι πόνος στα οστά και η παρουσία λεμφαδένων κυρίως στον τράχηλο. Ο γιατρός που εξετάζει το παιδί διαπιστώνει ωχρότητα, αιμορραγικές εστίες και όχι σπάνια διόγκωση ήπατος και σπλήνα.\n7. Πώς γίνεται η διάγνωση της λευχαιμίας;\nΗ διάγνωση της λευχαιμίας γίνεται με την εξέταση του μυελού των οστών. Η εξέταση αυτή λέγεται μυελόγραμμα και συνίσταται στη λήψη υλικού με ειδικές βελόνες συνήθως από τα οστά της λεκάνης του παιδιού. Η εξέταση δεν είναι ανώδυνη και επιβάλλεται τοπική αναισθησία ή βραχεία νάρκωση. Το υλικό που λαμβάνεται ελέγχεται με ειδικές χρώσεις (επιχρίσματα μυελού) και γίνονται και άλλες εξειδικευμένες εξετάσεις .\n8. Πώς αντιμετωπίζεται η λευχαιμία;\nΗ λευχαιμία αντιμετωπίζεται σε εξειδικευμένα παιδιατρικά ογκολογικά τμήματα στελεχωμένα με ειδικά εκπαιδευμένους παιδίατρους ογκολόγους, έμπειρο νοσηλευτικό προσωπικό, ψυχολόγο και κοινωνικό λειτουργό. Η θεραπεία συνίσταται σε χορήγηση ειδικών φαρμακευτικών σκευασμάτων (χημειοθεραπεία) .Ο συνδυασμός των φαρμάκων, οι δόσεις, ο τρόπος χορήγησης και ο χρόνος χορήγησης αναφέρονται ως πρωτόκολλο θεραπείας. Τα φάρμακα αυτά χορηγούνται κυρίως ενδοφλέβια δια μέσου ειδικών κεντρικών φλεβικών καθετήρων (καθετήρες Hickman), ή σπανιότερα από το στόμα. Σημαντικό μέρος της θεραπείας της λευχαιμίας αποτελεί η προφύλαξη του Κεντρικού Νευρικού συστήματος η οποία περιλαμβάνει την χορήγηση ειδικών φαρμάκων (ενδοραχιαία έγχυση) . Η έγχυση αυτή γίνεται με ειδική παρακέντηση που γίνεται μεταξύ δύο οσφυϊκών σπονδύλων (οσφυονωτιαία παρακέντηση).\nΤο πρωτόκολλο της θεραπείας άλλοτε απαιτεί την εισαγωγή του παιδιού στο Νοσοκομείο και άλλοτε η θεραπεία χορηγείται στο εξωτερικό ιατρείο ή στο σπίτι.\nΟι πιο σημαντικές παρενέργειες της χημειοθεραπείας σχετίζονται με τον μηχανισμό δράσης της που είναι η καταστροφή ταχέως πολλαπλασιαζόμενων κυττάρων. Τέτοια κύτταρα εκτός από τα κύτταρα των όγκων ή της λευχαιμίας είναι τα φυσιολογικά κύτταρα του μυελού των οστών τα οποία ελαττώνονται παροδικά με συνέπεια την εμφάνιση αναιμίας ,αιμορραγικής διάθεσης και λοίμωξης.\nΑλλες παρενέργειες είναι η απώλεια των μαλλιών (αλωπεκία), η οποία δεν είναι μόνιμη και η παρουσία της ή μη δεν πρέπει να συσχετίζεται με την αποτελεσματικότητα της θεραπείας, η ναυτία και ο εμετός καθώς και άλλες επιπλοκές που αποδίδονται σε συγκεκριμένα φάρμακα.\n10. Ποια είναι η πρόγνωση της οξείας λεμφοβλαστικής λευχαιμίας;\nΗ πρόγνωση της οξείας λεμφοβλαστικής λευχαιμίας δηλαδή η πορεία και εξέλιξη μετά ειδική θεραπεία ενός παιδιού με αυτή τη μορφή λευχαιμίας εξαρτάται από ποικίλους παράγοντες όπως είναι η ηλικία του παιδιού (τα βρέφη και οι έφηβοι έχουν χειρότερη πρόγνωση ), ο αριθμός των λευκών αιμοσφαιρίων κατά την διάγνωση ( όσο περισσότερα είναι τα λευκά τόσο χειρότερη είναι η πρόγνωση), το φύλο του παιδιού και ορισμένα χαρακτηριστικά των παθολογικών κυττάρων. Ένας άλλος σημαντικός προγνωστικός παράγοντας είναι η ταχύτητα απάντησης στην χορηγούμενη θεραπεία.\nΜε τα σύγχρονα πρωτόκολλα αντιμετώπισης της νόσου περισσότερα από 70% των παιδιών επιβιώνουν χωρίς προβλήματα.\nΗ επιβίωση σε συνεχιζόμενη ύφεση (δηλαδή με φυσιολογικό μυελό των οστών και Κεντρικό Νευρικό σύστημα) μετά 5 χρόνια από την ημέρα της διάγνωσης της νόσου είναι ταυτόσημη με την ίαση του παιδιού.\n11. Τι σημαίνει υποτροπή λευχαιμίας ;\nΗ αντιμετώπιση της υποτροπής απαιτεί ισχυρότερη θεραπεία και έλεγχο για ιστοσυμβατότητα μεταξύ των μελών της οικογένειας με προοπτική την αλλογενή μεταμόσχευση μυελού των οστών με δότη τον αδελφό ή την αδελφή του παιδιού εφόσον υπάρχει συμβατότητα. Συμβατότητα μεταξύ αδελφών διαπιστώνεται σε 25-30% των παιδιών.\nΗ μεταμόσχευση μυελού των οστών συνίσταται σε χορήγηση ισχυρής θεραπείας ακολουθούμενης από ενδοφλέβια χορήγηση (μετάγγιση) του μυελού του δότη στο πάσχον παιδί εφόσον βέβαια με την ισχυρή θεραπεία έχει επιτευχθεί πάλι ύφεση της νόσου.\nΜετά την λευχαιμία οι όγκοι του Κεντρικού Νευρικού συστήματος είναι οι συχνότεροι όγκοι της παιδικής ηλικίας και προσβάλλουν παιδιά από την βρεφική ηλικία μέχρι την εφηβεία . Οι όγκοι αυτοί εντοπίζονται σε διάφορα σημεία του Κεντρικού Νευρικού συστήματος (το οποίο περιλαμβάνει τον εγκέφαλο και τον νωτιαίο μυελό )με συχνότερη εντόπιση τον εγκέφαλο. Εκτός από την εντόπιση σημασία για την αποτελεσματική ή όχι αντιμετώπισή τους έχει το είδος των κυττάρων που απαρτίζουν αυτούς τους όγκους ,ο τρόπος με τον οποίο αναπτύσσονται μέσα στον εγκέφαλο και η ηλικία του παιδιού .\nΕιδικότερα η εντόπιση και ο τρόπος ανάπτυξής τους (διήθησης ) ανάμεσα στα υπόλοιπα υγιή εγκεφαλικά στοιχεία επηρεάζουν σημαντικά την χειρουργική αφαίρεση αυτών των όγκων\n13. Ποια είναι τα συμπτώματα των όγκων του εγκεφάλου;\nΤα συμπτώματα που εμφανίζει ένα παιδί με όγκο εγκεφάλου εξαρτώνται από δύο κυρίως παράγοντες :\nα. την ηλικία : παιδιά ηλικίας μικρότερης των 3 χρόνων μπορεί να εμφανίσουν γενικά συμπτώματα όπως είναι ευερεθιστότητα ή υπνηλία, αναίτιο κλάμα ,άρνηση λήψης τροφής κλπ\nβ. την εντόπιση του όγκου: ανάλογα με την εντόπιση τα συμπτώματα ή προκαλούνται από την άμεση διήθηση ή πίεση των φυσιολογικών εγκεφαλικών ιστών ,ή προκαλούν απόφραξη της ροής του εγκεφαλονωτιαίου υγρού και δημιουργία αυξημένης ενδοκράνιας πίεσης. (έμμεση δράση).Τα συμπτώματα της αυξημένης ενδοκράνιας πίεσης είναι πρωινή κεφαλαλγία ,εμετοί και διαταραχές της όρασης.\nΌταν ο όγκος εντοπίζεται σε περιοχές του εγκεφάλου όπως είναι η παρεγκεφαλίδα και το εγκεφαλικό στέλεχος (που είναι και οι συχνότερες εντοπίσεις) ,τα συμπτώματα περιλαμβάνουν διαταραχές ισορροπίας ,βάδισης και παραλύσεις ορισμένων εγκεφαλικών νεύρων.\nΣε άλλες εντοπίσεις παρατηρούνται και άλλα ποικίλα συμπτώματα όπως κεφαλαλγία . σπασμοί και παραλύσεις άκρων.\n14. Πώς ονομάζονται οι πιο συχνοί όγκοι εγκεφάλου;\nΟι πιο συχνοί όγκοι εγκεφάλου είναι τα ονομαζόμενα γλοιώματα που διακρίνονται σε διάφορους βαθμούς κακοηθείας και ακολουθούν τα μυελοβλαστώματα που σήμερα ταξινομούνται στην κατηγορία των PNET (primitive neuroectodermal tumors)\nΕκτός από την συμπτωματολογία που θέτει την υποψία όγκου , η διάγνωση γίνεται με τις σύγχρονες απεικονιστικές μεθόδους όπως είναι η υπολογιστική τομογραφία (αξονική) και η μαγνητική τομογραφία.\nΗ ακτινοθεραπεία χρησιμοποιείται σε ορισμένες μορφές όγκων έχοντας υπόψη τις σοβαρές παρενέργειες που δημιουργεί στον αναπτυσσόμενο εγκέφαλο του μικρού παιδιού ενώ η χημειοθεραπεία περιορίζεται σε όγκους υψηλής κακοηθείας (πχ μυελοβλάστωμα) ή σε όγκους που αποκλείεται η χειρουργική παρέμβαση και η ακτινοθεραπεία λόγω ηλικίας αποφεύγεται (πχ γλοίωμα οπτικής οδού).\n17. Τι είναι το λέμφωμα;\nΤο λέμφωμα είναι ο τρίτος στη σειρά τύπος καρκίνου στα παιδιά και διακρίνεται στην νόσο Hodgkin και στο μη Hodgkin λέμφωμα.\nΕίναι όγκοι που προσβάλλουν τους λεμφαδένες και τον λεμφικό ιστό διαφόρων οργάνων όπως είναι οι αμυγδαλές ,οι αδενοειδείς εκβλαστήσεις ,ο σπλήνας , οι λεμφαδένες του θώρακα ή και της κοιλιάς ,το έντερο κλπ\n18. Πώς εκδηλώνεται η νόσος Hodgkin και πώς αντιμετωπίζεται;\nΣτα περισσότερα παιδιά η νόσος εκδηλώνεται με ανώδυνη διόγκωση των τραχηλικών λεμφαδένων που συνοδεύεται συχνά και από διόγκωση των αδένων που βρίσκονται στον θώρακα (αδένες μεσοθωρακίου). ¶λλες εντοπίσεις της νόσου είναι ο σπλήνας και οι ενδοκοιλιακοί αδένες .Σε ορισμένα παιδιά παρατηρούνται συμπτώματα μη ειδικά όπως είναι πυρετός ,ιδρώτες και απώλεια βάρους.\nΜετά ειδικό έλεγχο (σταδιοποίηση της νόσου) ,η θεραπεία στα παιδιά συνίσταται στη χορήγηση χημειοθεραπείας ακολουθούμενη από ακτινοθεραπεία των προσβεβλημένων περιοχών με πολύ καλά αποτελέσματα.\n19. Τι είναι το μη Hodgkin λέμφωμα;\nΕίναι ο συχνότερος τύπος λεμφώματος κατά την παιδική ηλικία και συνίσταται στην διόγκωση των λεμφαδένων ή του λεμφικού ιστού ορισμένων οργάνων από παθολογικά -κακοήθη- κύτταρα. Αυτά τα λεμφώματα κατατάσσονται ανάλογα με την ιστολογική μορφή ,την εντόπιση και την ανοσολογική και κυτταρογενετική αξιολόγηση\n20. Ποια είναι τα συμπτώματα του μη Hodgkin λεμφώματος;\nΑνάλογα με την εντόπιση της νόσου ,το παιδί εμφανίζει ορισμένα συμπτώματα :\n1. Εντόπιση του λεμφώματος στο θώρακα (συγκεκριμένα στο μεσοθωράκιο δηλαδή στην περιοχή μεταξύ των δύο πνευμόνων ) εκδηλώνεται με δύσπνοια, βήχα, δυσκολία στην κατακεκλιμένη θέση (κατά τον ύπνο), διόγκωση του τραχήλου και του προσώπου κλπ. Η νόσος σε αυτή την περίπτωση ανήκει στην ομάδα των λεμφοβλαστικών λεμφωμάτων.\n2. Εντόπιση της νόσου στην κοιλιά εκδηλώνεται με πόνο, διόγκωση ,εμετό ή και εικόνα απόφραξης του εντέρου .Εντόπιση του λεμφώματος στον λεμφικό ιστό του τραχήλου και της κεφαλής εκδηλώνεται με ορατή διόγκωση ,δυσχέρεια στην αναπνοή, αλλαγή της χροιάς της φωνής κλπ\nΗ νόσος στις περιπτώσεις των εντοπίσεων αυτών ανήκει στην ομάδα των αδιαφοροποίητων λεμφωμάτων τα περισσότερα των οποίων ονομάζονται λεμφώματα Burkitt .\n3. Μία τρίτη ομάδα μη Hodgkin λεμφωμάτων λιγότερο συχνή είναι τα λεμφώματα από μεγάλα κύτταρα που εντοπίζονται σε οποιαδήποτε περιοχή όπως πνεύμονες ,κοιλιά, δέρμα οστά κλπ.\n21. Πώς αντιμετωπίζεται αυτή η ομάδα λεμφωμάτων;\nΜετά την διάγνωση της νόσου , η οποία συχνά γίνεται με ειδική εξέταση των υγρών που συγκεντρώνονται στο θώρακα (πλευριτικό) ή στην κοιλιά (ασκιτικό) και σπανιότερα με βιοψία ύποπτων ιστών , χορηγείται χημειοθεραπεία, το είδος και η διάρκεια της οποίας εξαρτώνται από τον τύπο του λεμφώματος.\nΤα αποτελέσματα της θεραπείας είναι πολύ ενθαρρυντικά.\nΟι συχνότεροι κοιλιακοί όγκοι στα παιδιά είναι οι όγκοι του νεφρού και οι όγκοι που προέρχονται από τα κύτταρα του συμπαθητικού νευρικού συστήματος.\n1. Ο όγκος του νεφρού ονομάζεται νεφροβλάστωμα (ή όγκος Wilms') και συνήθως προσβάλλει παιδιά ηλικίας κάτω των 5 χρόνων. Τα παιδιά αυτά εμφανίζουν διόγκωση κοιλιάς (που συχνά διαπιστώνει η μητέρα ), κοιλιακό πόνο, κακοδιαθεσία και σπανιότερα πυρετό και αιματουρία .\nΕφόσον η κλινική και η απεικονιστική εικόνα συγκλίνουν προς την διάγνωση του νεφροβλαστώματος, ανάλογα με τον τρόπο θεραπείας (πρωτόκολλο) που επιλέγει η θεραπευτική ομάδα ή προηγείται χημειοθεραπεία και ακολουθεί χειρουργική αφαίρεση του όγκου μαζί με τον σύστοιχο νεφρό ,ή προηγείται η νεφρεκτομή.\nΗ μετά την νεφρεκτομή θεραπεία εξαρτάται από ποικίλους παράγοντες όπως είναι η έκταση της νόσου στο νεφρό και τους παρακείμενους ιστούς, ο ειδικός ιστολογικός τύπος του νεφροβλαστώματος και η παρουσία ή όχι μεταστάσεων στους πνεύμονες.\nΤα παιδιά με νεφροβλάστωμα απαντούν πολύ καλά στη θεραπεία και τα περισσότερα θεραπεύονται πλήρως.\n2. Οι όγκοι που προέρχονται από τα κύτταρα του συμπαθητικού συστήματος ονομάζονται νευροβλάστωμα και εντοπίζονται είτε στο επινεφρίδιο (ενδοκρινής αδένας που βρίσκεται επάνω από τον σύστοιχο νεφρό), ή στα γάγγλια του συμπαθητικού συστήματος που βρίσκονται παρά την σπονδυλική στήλη (παρασπονδυλικά γάγγλια). Σε ορισμένες περιπτώσεις το νευροβλάστωμα εντοπίζεται και σε περιοχές εκτός της κοιλιακής όπως είναι ο θώρακας , ο τράχηλος κλπ.\nΑπό την νόσο προσβάλλονται παιδιά ηλικίας κάτω των 5 χρόνων και ειδικότερα όταν η ηλικία είναι μεγαλύτερη του έτους, η παρουσία μεταστάσεων στα οστά και στον μυελό των οστών δεν είναι σπάνια. Στα περισσότερα παιδιά υπάρχει στα ούρα αυξημένη συγκέντρωση ορισμένων ουσιών που ονομάζονται κατεχολαμίνες όπως είναι το VMA των ούρων.\nΗ θεραπεία των παιδιών με νευροβλάστωμα εξαρτάται από την ηλικία και το στάδιο της νόσου . Συχνά χρησιμοποιείται χημειοθεραπεία και χειρουργική εξαίρεση του όγκου.\nΣε παιδιά με παρουσία μεταστάσεων κατά την διάγνωση η πρόγνωση είναι πολύ επιφυλακτική. Σε ορισμένες τέτοιες περιπτώσεις επιλέγεται αυτόλογη μεταμόσχευση μυελού των οστών ή περιφερικών κυττάρων του παιδιού.\nΑντίθετα παιδιά ηλικίας κάτω του ενός έτους θεραπεύονται πλήρως ακόμη και χωρίς ειδική αγωγή.\n23. Τι είδους όγκοι είναι τα σαρκώματα;\nτα σαρκώματα είναι κακοήθεις όγκοι εμβρυϊκής προέλευσης που εντοπίζονται είτε στα μαλακά μόρια και ονομάζονται σαρκώματα μαλακών μορίων με συχνότερο τύπο στα παιδιά το ραβδομυοσάρκωμα ,ή στα οστά.\n24. Τι είναι το ραβδομυοσάρκωμα;\nΤο ραβδομυοσάρκωμα είναι όγκος μαλακών μορίων που προσομοιάζει με τα κύτταρα των μυών του εμβρύου. Τα συμπτώματα με τα οποία εμφανίζεται το παιδί που πάσχει από ραβδομυοσάρκωμα εξαρτώνται από την εντόπιση της νόσου κατά την διάγνωση:\nΠαιδιά με όγκο της περιοχής της κεφαλής και του τραχήλου , που είναι και η συχνότερη εντόπιση , εμφανίζουν διόγκωση κόγχου , παρειάς ,ρινική συμφόρηση κλπ.\nΠαιδιά με όγκο της ουρογεννητικής περιοχής ή της κοιλιακής εμφανίζουν διόγκωση αντίστοιχα με την περιοχή, πόνο, διαταραχές ούρησης, δυσκοιλιότητα κλπ.\nΤέλος παιδιά με όγκο του θωρακικού τοιχώματος ή των άκρων, που αποτελούν σπανιότερες εντοπίσεις, εμφανίζουν αντίστοιχα διόγκωση με ή χωρίς πόνο.\n25. Πώς αντιμετωπίζεται το ραβδομυοσάρκωμα;\nΗ αντιμετώπιση του όγκου αυτού επιβάλλει την συνεργασία του κλινικού ογκολόγου, του χειρουργού και συχνά του ακτινοθεραπευτή με αποτελέσματα που εξαρτώνται από την εντόπιση ,την απάντηση στη χημειοθεραπεία και την δυνατότητα ή μη της πλήρους χειρουργικής αφαίρεσης του όγκου.\n26. Ποια είναι τα σαρκώματα των οστών;\nΔύο είναι οι συχνότεροι τύποι οστικών σαρκωμάτων, το οστεοσάρκωμα και το σάρκωμα Ewing. Είναι όγκοι που προσβάλλουν συνήθως τα μεγάλα οστά του σώματος (άκρα, λεκάνη) και προκαλούν πόνο και διόγκωση του προσβεβλημένου οστού. Παιδιά με σάρκωμα Ewing εμφανίζουν επί πλέον πυρετό, αναιμία και άλλα γενικά συμπτώματα .\nΗ διάγνωση γίνεται με ειδικές ακτινολογικές εξετάσεις και επιβεβαιώνεται με βιοψία του ύποπτου οστού.\nΗ σύγχρονη θεραπευτική αντιμετώπιση των όγκων των οστών περιλαμβάνει χημειοθεραπεία η οποία ονομάζεται προεγχειρητική και ακολουθεί ριζική χειρουργική αφαίρεση του όγκου . Στο παρελθόν ριζική αφαίρεση ήταν ο ακρωτηριασμός ,ο οποίος σήμερα αποφεύγεται και τις περισσότερες φορές έχει υποκατασταθεί με πλήρη χειρουργική αφαίρεση του πάσχοντος οστού και αντικατάσταση του αφαιρεθέντος από ειδικό υλικό που ονομάζεται ενδοπρόθεση και έχει την δυνατότητα να επιμηκύνεται και να "παρακολουθεί" την ανάπτυξη σε μήκος του υγιούς σκέλους.\nΜετά το χειρουργείο ακολουθεί μετεγχειρητική χημειοθεραπεία και σε ορισμένες περιπτώσεις και ακτινοθεραπεία.\n27. Ποιο είναι το τελικό συμπέρασμα για τον καρκίνο της παιδικής ηλικίας;\nΠρόκειται για μία ιδιαίτερα σπάνια ασθένεια με ποικίλες μορφές και εκδηλώσεις που αν διαγνωσθεί έγκαιρα, στα περισσότερα παιδιά αντιμετωπίζεται με επιτυχία.\nΗ αντιμετώπιση αυτή πρέπει να γίνεται από ομάδα εξειδικευμένων και ευαισθητοποιημένων ατόμων, (σε ειδικά παιδοογκολογικά τμήματα) που συντονίζουν τις γνώσεις τους και τις προσπάθειές τους στην αναζήτηση της πλέον αποτελεσματικής θεραπευτικής λύσης που περιλαμβάνει ιατρική αγωγή και ψυχοκοινωνική φροντίδα όχι μόνο του άρρωστου παιδιού αλλά και ολόκληρης της οικογένειάς του ,όχι μόνο κατά την διάρκεια της θεραπείας αλλά και μετά την επίτευξη του στόχου που είναι η ίαση του παιδιού δηλαδή κατά την περίοδο της επανένταξής του.\nΜε την σύγχρονη αντιμετώπιση 2 στα 3 παιδιά με καρκίνο θεραπεύονται.\nΑναρτήθηκε από lolipo cake στις 11:17 π.μ.


Οι «εκπλήξεις» του εργασιακού νομοσχεδίου - ΤΑ ΝΕΑ\ntanea.gr > Έντυπες Ειδήσεις > Οικονομία > Οι «εκπλήξεις» του εργασιακού νομοσχεδίου\nΟι «εκπλήξεις» του εργασιακού νομοσχεδίου\nΔεν θα σταθώ στα fake news για διατάξεις του εργασιακού νομοσχεδίου. Δεν έχουμε άλλωστε ούτε τάσεις τιμωρίας των εργαζομένων ούτε λόγους πολιτικής αυτοκαταστροφής. Θα επικεντρωθώ, λοιπόν, σε μία σειρά θεμάτων που έχουν επισημανθεί και από τους ίδιους τους εργαζομένους και στον τρόπο με τον οποίο οι διατάξεις του νομοσχεδίου τα αντιμετωπίζουν:\nΓι' αυτό θεσπίζουμε το «δικαίωμα αποσύνδεσης». Το δικαίωμα δηλαδή του εργαζόμενου να μην απαντά σε κλήσεις και μηνύματα του εργοδότη πέραν του συμφωνημένου ωραρίου. Προστατεύοντας έτσι την οικογενειακή και προσωπική του ζωή.\nΓι' αυτό προχωρούμε στην κύρωση της Σύμβασης της Διεθνούς Οργάνωσης Εργασίας για την εξάλειψη της βίας και της παρενόχλησης στον χώρο εργασίας. Ενώ εισάγουμε σειρά επιπλέον αυστηρών μέτρων.\nΓι' αυτό θεσπίζουμε την άδεια πατρότητας 14 ημερών μετ' αποδοχών. Αλλά και ενισχύουμε τη γονική άδεια, καθώς θα είναι πλέον επιδοτούμενη για δύο μήνες από τον ΟΑΕΔ και για τους δύο γονείς, αντιμετωπίζοντας έτσι ένα αντικίνητρο για την πρόσληψη γυναικών στην εργασία.\nΤο μη ικανοποιητικό πλαίσιο προστασίας για τους εργαζόμενους σε συνεργατικές πλατφόρμες, όπως τα delivery, κ.λπ.\nΓι' αυτό εισάγουμε προβλέψεις τόσο για τη συνδικαλιστική τους έκφραση όσο και για την υγεία και ασφάλεια στην εργασία τους.\nΓι' αυτό εισάγουμε την «ψηφιακή κάρτα εργασίας». Η οποία θα καταγράφει αυτόματα τον χρόνο προσέλευσης, αποχώρησης, υπερεργασίας και υπερωριών, με έλεγχο από το υπουργείο Εργασίας. Θα λειτουργήσει ως εγγύηση των δικαιωμάτων των εργαζομένων, αλλά και ως στήριξη των επιχειρήσεων που εφαρμόζουν σήμερα τον νόμο απέναντι σε αυτές που παρανομούν. Η ψηφιακή κάρτα εργασίας με τις εγγυήσεις της είναι ίσως η πιο σημαντική αλλαγή του νομοσχεδίου. Μια επανάσταση στην εργασία!\nΔεν αξίζουν αναφοράς τα fake news, ότι δήθεν καταργείται το 8ωρο. Διότι μένουμε στη νομοθεσία για τη διευθέτηση του χρόνου εργασίας που υπάρχει εδώ και 30 χρόνια με ΝΔ, ΠΑΣΟΚ και ΣΥΡΙΖΑ και απλώς προσθέτουμε τη δυνατότητα εκμετάλλευσης των διατάξεών της και με αίτημα του ίδιου του εργαζομένου. Ορισμένοι νομίζουν ότι γνωρίζουν το συμφέρον του εργαζόμενου καλύτερα και από τον ίδιο. Το αφήνω αυτό, για να σημειώσω, ότι μέσω της δυνατότητας που δίνουμε, θα μπορούν όσοι εργαζόμενοι το θέλουν, να έχουν, όχι 5ήμερη, αλλά 4ήμερη εργασία! Να απασχολούνται δηλαδή, αντί για 8 ώρες 5 μέρες την εβδομάδα, για 10 ώρες 4 μέρες την εβδομάδα! Αναρωτιέμαι, όλοι οι κοινωνικά «ευαίσθητοι» της Αριστεράς, γιατί θέλουν να στερήσουν κάτι τέτοιο από έναν εργαζόμενο; Είναι κοινωνική ευαισθησία αυτό; Αν ο άλλος θέλει να δουλεύει 4 μέρες και συμφωνήσει με τον εργοδότη του, γιατί ο ΣΥΡΙΖΑ να τον αναγκάσει υποχρεωτικά να δουλεύει 5 μέρες;\nΕίναι αυτό το νομοσχέδιο που επιχειρείται να διαβληθεί από την αντιπολίτευση πριν καν το διαβάσουν. Μία μεταρρύθμιση η οποία εκσυγχρονίζει την εργατική νομοθεσία και προστατεύει την εργασία. Οταν συζητηθεί το νομοσχέδιο, όλοι θα καταλάβουν ότι αυτό που ενδιαφέρει τον ΣΥΡΙΖΑ δεν είναι οι εργαζόμενοι, αλλά η συνέχιση μιας ακραίας και αβάσιμης αντιπολίτευσης που τον απομονώνει. Τους αφήνουμε στις ακρότητες και προχωρούμε στον δρόμο των ευρωπαϊκών αλλαγών προς όφελος της ανάπτυξης, των πολλών και καλών θέσεων εργασίας, της προστασίας των εργαζομένων!\nΧατζηδάκης Κωστής 17 Απριλίου 2021 | 05:00


ΓIATI TO ΠΑΝΤΡΕΜΑ ΚΡΑΣΙΟΥ ΚΑΙ ΦΑΓΗΤΟΥ ΕΙΝΑΙ ΜΑΛ* (μέρος 2ο) - grapemag\nΑρχική » ΓIATI TO ΠΑΝΤΡΕΜΑ ΚΡΑΣΙΟΥ ΚΑΙ ΦΑΓΗΤΟΥ ΕΙΝΑΙ ΜΑΛ* (μέρος 2ο)\nΣτο περασμένο Grape έγραψα ένα άρθρο για να υποστηρίξω τη θέση μου ότι το πάντρεμα κρασιού και φαγητού είναι κάτι στο οποίο δεν πρέπει να δίνουμε σημασία. Για να μιλήσουμε για πραγματικό πάντρεμα κρασιού και φαγητού, πρέπει να τρώμε με συγκεκριμένο τρόπο: ένα πιάτο όλο το τραπέζι, παντρεμένο με το συγκεκριμένο κρασί, και μετά πάμε όλοι στο επόμενο πιάτο και κρασί.\nΣε οποιοδήποτε άλλο πλαίσιο, αν μιλάμε για πάντρεμα κρασιού και φαγητού, δείχνουμε ότι δεν καταλαβαίνουμε την ουσία του θέματος. Ακόμη όμως και σε ένα ιδεατό σενάριο, οι προσωπικές μας συμπάθειες ή αντιπάθειες, αλλά και άλλες παράμετροι, όπως το μέρος, η εποχή, το περιβάλλον, μπορούν να είναι περισσότερο ζωτικής σημασίας από τους κανόνες. Θα πίναμε το ίδιο κρασί με ένα εξαιρετικό φιλέτο μοσχάρι αν ήμασταν μεσημέρι στη Μύκονο ανήμερα Δεκαπενταύγουστο και το ίδιο αν είχαμε δύο μέτρα χιόνι έξω από το chalet στην Αράχωβα; Το ίδιο αν είχαμε το γενέθλιο πάρτι του 12χρονου γιου μας ή ένα βαρετό δείπνο με τη δικηγόρο μας; Εδώ θα πάω τη σκέψη μου λίγο παρακάτω. Θα πω ότι το να σκεπτόμαστε το πάντρεμα κρασιού και φαγητού μάς οδηγεί να τρώμε με έναν τρόπο που δεν είναι ο καλύτερος για εμάς – και δεν μιλάω σε διατροφικό επίπεδο, γιατί από τέτοια δεν γνωρίζω τίποτα και έχω τον σωματότυπο να το αποδείξω.\nΣτο Wine & Spirit Professional Centre, εδώ και έξι χρόνια, κάνουμε δύο φορές τον χρόνο το Introductory and Certified Course του Court of Master Sommeliers, όπου 60 οινοχόοι έρχονται στην Αθήνα γι’ αυτό. Οι συμμετέχοντες είναι συνήθως από 10+ διαφορετικές χώρες, από σημαντικά εστιατόρια του πλανήτη, με εκπροσώπηση πολλών αστεριών Michelin. Για να γνωρίσουν οι μαθητές καλύτερα το ελληνικό κρασί, τον αμπελώνα της χώρας μας, αλλά και την ελληνική φιλοξενία, ξεκινήσαμε, με την πολύτιμη βοήθεια πολλών οινοποιείων, μια σειρά δείπνων όπου τρεις παραγωγοί κάθε βράδυ παρουσιάζουν τα κρασιά τους. Στην αρχή ξεκινήσαμε να κάνουμε το γκλαμουράτο στιλ, δηλαδή πρώτο, δεύτερο, τρίτο, κυρίως πιάτο κ.λπ., και κάθε course παντρεμένο με δύο κρασιά.\nΜετά από δύο τρεις φορές αλλάξαμε το σκεπτικό, για τέσσερις κυρίως λόγους. Αρχικά, ήταν πολύ ακριβό. Μετά, ήταν δύσκολο να δείξουμε στους ανθρώπους αυτούς πραγματικά ελληνικό φαγητό – στην καλύτερη περίπτωση θα δείχναμε πειραγμένη ελληνική κουζίνα. Στη συνέχεια, κάνοντας το πάντρεμα κρασιού-φαγητού σε τέτοιου επιπέδου άτομα, έπεφταν σχόλια του επιπέδου «πώς είναι δυνατόν να κάνει πάντρεμα Cabernet με μηλογαλακτική σε βαρέλι Tronçais με αρακά στον ατμό;». (Θα μπορούσε κάποιος να πει πως η βασική προτροπή να γράψω αυτά τα άρθρα είναι το να με κάνω να νιώσω καλά για το ότι δεν είμαι καθόλου καλός στο να ταιριάζω κρασί και φαγητό!) Ο τελευταίος λόγος ήταν πως τέτοια δείπνα έβαζαν τους μαθητές σε γνώριμα περιβάλλοντα, άρα είχαν δυνατότητες να σχολιάσουν το ότι, π.χ., το πιατάκι του ψωμιού ήταν λάθος στοιχισμένο, το ότι ο αρακάς είχε μείνει δύο λεπτά παραπάνω στον ατμό ή ότι ο σερβιτόρος έφερε το πιάτο από τη λάθος πλευρά.\nΈτσι αποφασίσαμε να τους πάρουμε από το natural habitat τους και να τους πάμε σε αυθεντικά ελληνικά μέρη, να φάνε όπως εμείς, δηλαδή με πολλά και διαφορετικά πιάτα στη μέση. Ξάφνου η ζωή μας έγινε εύκολη. Αν κάποιου δεν άρεσε κάτι, απλώς έπαιρνε φαγητό από το διπλανό πιάτο – δεν ήταν ανάγκη να τρέχει η κουζίνα σαν τρελή να βγάζει κυρίως για vegan. Αντί να σερβίρουν οι σερβιτόροι τα κρασιά, τα μπουκάλια περνούσαν χέρι με χέρι, να διαβάσει ο καθένας την ετικέτα, να πάρει φωτογραφία το μπουκάλι, να σερβίρει όσο θέλει στο ποτήρι του.\nΞΑΦΝΙΚΑ, ΟΜΩΣ, ΚΑΤΑΛΑΒΑΜΕ ΓΙΑΤΙ ΟΙ ΑΜΕΡΙΚΑΝΟΙ ΤΟ «ΣΤΗ ΜΕΣΗ» ΤΟ ΛΕΝΕ «FAMILY STYLE»…\nΑυτός ο τρόπος φαγητού έφερνε τον κόσμο πιο κοντά. Τον ανάγκαζε να μοιραστεί, να μιλήσει, να κοιταχτεί, να αγγιχτεί, να γίνει οικογένεια. Με τον προηγούμενο τρόπο τελείωναν τα μαθήματα και οι μαθητές ήταν μεταξύ τους ξένοι. Με τον δικό μας έβγαιναν για ποτό από το πρώτο βράδυ. Γιατί τα θηλαστικά, από το λιοντάρι, τη λιονταρίνα και τα λιονταράκια (και τη γαζέλα στη μέση) μέχρι το τραπέζι της Κυριακής στο πατρικό μας, έχουμε μάθει να τρώμε όχι για να χορτάσουμε, αλλά για να δεθούμε με τους γύρω μας.\nΑυτός είναι και ο λόγος που επιλέξαμε ως λαός να πίνουμε ρακή, τσίπουρο, ούζο και ρετσίνα – αλλά και οι Ισπανοί sherries, οι Ρώσοι vodka, οι Κινέζοι τσάι, οι Ιάπωνες sake… Γιατί ο σκοπός του ποτού δεν είναι να προσφέρει αρμονία, αλλά contrapunto· να μας καθαρίζει το στόμα από την προηγούμενη μπουκιά και να μας προετοιμάζει για την επόμενη. Το να σταματήσετε να ασχολείστε με το αν ο αρακάς όντως πάει με το Cabernet και να αρχίσετε να μοιράζεστε καλό φαγητό, καλό κρασί και την ψυχή σας είναι ό,τι καλύτερο μπορείτε να κάνετε στα τραπέζια της ζωής σας. Αυτό είναι που θα έχετε να θυμάστε στη δύση της. g\n#foodandwinepairing #wspc #lazarakis #taboo #issue12\nΚων/νος Λαζαράκης MW 10 Φεβρουαρίου, 2019


«Αναγκαίο κακό το ΔΝΤ» εξοµολογείται ο Καραµανλής - ΤΑ ΝΕΑ\ntanea.gr > Ελλάδα > «Αναγκαίο κακό το ΔΝΤ» εξοµολογείται ο Καραµανλής\n«Αναγκαίο κακό το ΔΝΤ» εξοµολογείται ο Καραµανλής\nΣτροφή και ηχηρή διαφοροποίησηση από την αντιµνηµονιακή στρατηγική του Αντώνη Σαµαρά από τον Κ. Καραµανλή στην...εξοµολόγησή του στους εκπροσώπους της Εθνικής Συνοµοσπονδίας Ελληνικού Εµπορίου που τον επισκέφτηκαν. Στη φωτογραφία, από παλιά συνάντηση των δύο αντρών στο µνηµόσυνo για τον Κωνσταντίνο Καραµανλή\nΝασόπουλος Διονύσης 5 Νοεμβρίου 2010 | 07:00\n«Αναγκαίο κακό» χαρακτηρίζει την προσφυγή στην τρόικα ο Κώστας Καραµανλής, προχωρώντας σε µια ηχηρή διαφοροποίηση από την αντιµνηµονιακή στρατηγική του Αντώνη Σαµαρά, παραµονές των αυτοδιοικητικών εκλογών!\nΟ πρώην πρωθυπουργός, στέλνοντας παράλληλα τη δική του απάντηση στις δηµόσιες προτροπές του διαδόχου του στην ηγεσία της Ν.Δ. να σπάσει τη σιωπή του, διαµηνύει στη Ρηγίλλης ότι ο ίδιος θα κρίνει πότε είναι η κατάλληλη στιγµή να µιλήσει δηµοσίως και πως «αυτή η στιγµή δεν έχει έρθει ακόµη».\nΔίαυλος για τα µηνύµατα Καραµανλή που αφορούν το σύνολο σχεδόν της τρέχουσας πολιτικής και εσωκοµµατικής ατζέντας ήταν τα µέλη του προεδρείου της Εθνικής Συνοµοσπονδίας Ελληνικού Εµπορίου, η οποία τον επισκέφθηκε στο πολιτικό γραφείο του για να τον προσκαλέσει ως κεντρικό οµιλητή σε εκδήλωση που οργανώνει στο τέλος Νοεµβρίου ο κλάδος των εµπόρων. Ο πρώην πρωθυπουργός παρότι αρνήθηκε ευγενικά, για περισσότερο από µία ώρα αντάλλαξε απόψεις µε τους εκπροσώπους της ΕΣΕΕ, δίνοντας και το δικό του στίγµα για τις τρέχουσες εξελίξεις  το οποίο οι συνοµιλητές του πήραν, εµµέσως πλην σαφώς, την έγκρισή του να το δηµοσιοποιήσουν. Κατά τη συζήτηση που επικεντρώθηκε στα ζητήµατα της οικονοµίας, ο πρώην πρωθυπουργός αναγνώρισε ουσιαστικά ότι η χώρα βρισκόταν την τελευταία περίοδο της διακυβέρνησής του καθ οδόν προς το ΔΝΤ, όπως τουλάχιστον µεταφέρει στα «ΝΕΑ» ο πρόεδρος της ΕΣΕΕ (και προβεβληµένο στέλεχος της Ν.Δ.) Βασίλης Κορκίδης. «Οταν κλείνουν οι αγορές για µία χώρα είναι αναγκαίο κακό να προσφύγει στο ΔΝΤ ή σε έναν µηχανισµό στήριξης... Κι εµείς αυτό φοβόµασταν και προσπαθούσαµε να αποφύγουµε και γι αυτό είχαµε δανειστεί από την αρχή του χρόνου» ήταν η κρίσιµη παρατήρηση του κ. Καραµανλή, ο οποίος πρόσθεσε ότι για τον ίδιο στην παρούσα συγκυρία «προέχει να σωθεί η χώρα». «Εχασαν χρόνο»\nΜε τη συγκεκριµένη επισήµανση, ο πρώην πρωθυπουργός εµφανίζεται όχι µόνο να αποστασιοποιείται από την επίσηµη θέση της Ν.Δ. ότι η προσφυγή στον µηχανισµό στήριξης «δεν ήταν µονόδροµος» αλλά διαφοροποιείται µε τον τρόπο του και από την απόφαση του κ. Σαµαρά να κινηθεί πολωτικά, υψώνοντας αντιµνηµονιακή «παντιέρα». Κατά τους συνοµιλητές του, πάντως, ο κ. Καραµανλής εκτίµησε ότι ο Γ. Παπανδρέου «έχασε χρόνο» και θα έπρεπε να προχωρήσει νωρίτερα σε µέτρα δηµοσιονοµικής πειθαρχίας.\nΚοµµατικοί παράγοντες προσπαθούσαν χθες να ερµηνεύσουν τη διαφοροποίηση Καραµανλή, υπενθυµίζοντας µε έµφαση ότι ο πρώην πρωθυπουργός είχε καταψηφίσει στη Βουλή τη συµφωνία στήριξης από την τρόικα και δεν αντιµετώπιζε το Μνηµόνιο ως «αναγκαίο κακό», όπως το παρουσίαζαν τόσο η κυβερνητική πλειοψηφία όσο και η Κοινοβουλευτική Οµάδα του ΛΑΟΣ και η Ντόρα Μπακογιάννη που είχαν στηρίξει τη συµφωνία.\nΑυτή ωστόσο δεν ήταν η µοναδική αµφίσηµη τοποθέτηση του κ. Καραµανλή στη συζήτηση µε τους εκπροσώπους της ΕΣΕΕ. Ο ίδιος εκτίµησε ότι δεν θα οδηγηθούµε σε πρόωρες εθνικές εκλογές. «Την ίδια αγωνία θα είχα και εγώ, αλλά δεν θα είχα βάλει τον πήχυ για τις περιφέρειες τόσο ψηλά» είπε και κατέληξε ότι ο κ. Παπανδρέου χειρίστηκε το θέµα των εκλογών «άκοµψα». «Εχει κλείσει το θέµα»\nΑνοικτές σε διάφορες ερµηνείες είναι και οι θέσεις που διατύπωσε τόσο για το µέλλον της Ν.Δ. όσο και για τις δικές του µελλοντικές κινήσεις.\n«Εύχοµαι και ελπίζω η Ν.Δ. να καταφέρει να βρει τον δρόµο της... Και προς αυτήν την κατεύθυνση θα βοηθήσω» είπε ο πρώην πρωθυπουργός, στέλνοντας µήνυµα ότι στηρίζει τη νέα ηγεσία του κόµµατος αλλά αφήνοντας για πολλούς να εννοηθεί πως η Ν.Δ. κινείται σήµερα χωρίς πυξίδα. Οταν ρωτήθηκε, εξάλλου, για τον δικό του ηγετικό ρόλο στη Ν.Δ. ο κ. Καραµανλής απάντησε στους συνοµιλητές του: «Για µένα το βιβλίο αυτό έχει κλείσει». Στο σηµείο αυτό φέρεται ότι παρενέβη ο αντιπρόεδρος της ΕΣΕΕ Π. Καρέλλας, λέγοντας ότι και στους εµπόρους η εφορία κλείνει τα βιβλία, αλλά σε αρκετές περιπτώσεις έρχεται και τα ξανανοίγει. Στο σχόλιο αυτό, κατά τους ίδιους συνοµιλητές, ο κ. Καραµανλής απάντησε µε ένα «αινιγµατικό χαµόγελο». Ο πρώην πρωθυπουργός ανέφερε ότι «κάποια στιγµή θα µιλήσει για όλους και για όλα», αλλά δεν κρίνει ότι είναι κατάλληλος ο χρόνος για µια δηµόσια παρέµβασή του.\nαναγνώρισε ότι την τελευταία περίοδο της διακυβέρνησής του η χώρα όδευε προς την ίδια διαδροµή\nΕνώ ο Σαµαράς επιµένει αντιµνηµονιακά\nΣΑΦΕΣ ΜΗΝΥΜΑ ότι θα επιµείνει στην αντιµνηµονιακή στρατηγική της Ν.Δ. έστειλε εκ νέου χθες ο Αντώνης Σαµαράς. «Είµαστε υποχρεωµένοι να απορρίψουµε αυτό το πρόγραµµα, όχι βέβαια για να γυρίσουµε στην εποχή που το κράτος αναδιένειµε δανεικά και ψευδαισθήσεις κοινωνικής πολιτικής και ευηµερίας. Αλλά για να εξυγιάνουµε αληθινά τη χώρα µε ανάπτυξη, όχι µε ασφυξία», ανέφερε ο πρόεδρος της Ν.Δ. σε εκδήλωση του κοµµατικού Ινστιτούτου Δηµοκρατίας «Κων. Καραµανλής», ενώ τόνισε µε έµφαση την προσήλωση του κόµµατος στις αρχές του κοινωνικού φιλελευθερισµού, ενάντια στον ακραίο νεοφιλελευθερισµό και τον κρατικιστικό σοσιαλισµό. Για εκλογικό εκβιασµό κατηγόρησε και χθες τον Πρωθυπουργό ο εκπρόσωπος της Ν.Δ. Παν. Παναγιωτόπουλος, προσθέτοντας ότι οι κάλπες της Αυτοδιοίκησης προσφέρουν, µε την επιλογή των γαλάζιων υποψηφίων, διπλή διέξοδο: «Από τη µία, ψήφο κατά του Μνηµονίου, ψήφο αποδοκιµασίας της πολιτικής του κ. Παπανδρέου και της κυβέρνησης του ΠΑΣΟΚ. Και από την άλλη, ψήφο θετική, ψήφο στη δυνατότητα εξόδου του τόπου από την κρίση».


Το SMS εβδομάδας 3 ως 9 Νοεμβρίου 2014 για κάθε ζώδιο.\nΤο SMS της εβδομάδας 3 ως 9 Νοεμβρίου 2014. Ένα σύντομο μήνυμα για κάθε ζώδιο. Πάρε το δικό σου!\nΗ Πανσέληνος στις 7 Νοεμβρίου στον άξονα Ταύρου-Σκορπιού, φέρνει στην επιφάνεια θέματα ερωτικά, αλλά και οικονομικής φύσεως. Ο τρόπος που θα τα χειριστούμε, θα είναι αποφασιστικός για τη μετέπειτα πορεία.\nΤην εβδομάδα αυτή μετράς τη δύναμη και την υπομονή σου. Στον αισθηματικό τομέα πιέζεσαι να ανταπεξέλθεις σε όσα είχες συμφωνήσει και σε όσα ό άλλος από σένα περιμένει. Επαγγελματικά, είσαι σε φάση ελάχιστης ανοχής από τους συναδέλφους, ενώ περιμένεις μία αλλαγή κατάστασης στη δουλειά. Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Στείλε τώρα ΕΚΑΛΗ στο 54529 με μόνο 1,23/sms!\nΘα βρεθείς σε αδιέξοδο τις μέρες αυτές, αναζητώντας λύση για ένα επαγγελματικό ή οικονομικό πρόβλημα. Αισθηματικά, θα δοκιμαστείς στην υπομονή και την ενέργεια που χαρίζεις στο σύντροφο, ενώ ψάχνεις τρόπους να αποβάλεις κάποιες άσχημες συνήθειες που σε ενοχλούν. Για να μάθεις περισσότερα για το τι θα συμβεί στο μέλλον σου στείλε τώρα ΕΚΑΛΗ στο 54529 με μόνο 1,23/sms!\nΝιώθεις πως απομακρύνεσαι από ένα δικό σου άτομο, αλλά από την άλλη έχεις ανάγκη να ασχοληθείς με τον εαυτό σου. Στη σκέψη σου γυρίζει η ιδέα να αποδράσεις από πιεστικές καταστάσεις και να δοκιμάσεις την τύχη σου κάπου αλλού. Μην αρνείσαι τις όποιες ενισχύσεις σου προσφέρονται. Για να λάβεις τις σωστές αποφάσεις για τις επόμενες κινήσεις σου, μίλησε τώρα με τους αστρολόγους του Myastro, μέσω sms με μόνο 1,23/sms! Στείλε τώρα ΕΚΑΛΗ στο 54529.\nΗ Πανσέληνος επηρεάζει τα ερωτικά και τα οικονομικά. Θα πρέπει να προσέξεις τις εκκρεμότητες που έχεις, καθώς και τα οικονομικά που σχετίζονται με το σύντροφο, ώστε να μην γίνει αδικία σε βάρος σου. Απόφυγε ξεσπάσματα και ανταγωνισμό, έστω και αν γίνει κάτι που μειώνει τον εγωισμό σου. Μάθε τι πρέπει να προσέξεις από τους αστρολόγους του Myastro, μέσω sms με μόνο 1,23/sms! Στείλε τώρα ΕΚΑΛΗ στο 54529.\nΜία κινητικότητα στο τομέα της οικογένειας και της καριέρας θα σημειωθεί τις μέρες αυτές, αφού θα χρειαστεί να έρθεις σε αντιπαράθεση με καταστάσεις από παλιά, με συσσωρευμένο παράπονο από κάποιους δικούς σου ή να αναλάβεις υποχρεώσεις, οι οποίες ξεπερνάνε την αντοχή σου. Ερωτικά ωστόσο, θα είναι μια ικανοποιητική εβδομάδα. Μάθε τι πρέπει να προσέξεις από τους αστρολόγους του Myastro, μέσω sms με μόνο 1,23/sms! Στείλε τώρα ΕΚΑΛΗ στο 54529.\nΜια έντονα ερωτική εβδομάδα, με αρκετό φλερτ, γνωριμίες και ταραχές. Ανανεώνεσαι, αφιερώνεις χρόνο στον εαυτό σου και μπαίνεις απρόσμενα σε περιπέτειες. Αν είσαι σε σχέση, αντιμετωπίζεις τα πάντα με έντονα εγωιστικό τρόπο, που μπορεί να οδηγήσει σε αδιαλλαξία και ένταση. Οι κοινωνικές σου σχέσεις σε προωθούν να ανταπεξέλθεις σε κάτι σημαντικό. Συμβουλέψου τους αστρολόγους του Myastro και μάθε τώρα τι θα συμβεί στην ζωή σου, μέσω sms με μόνο 1,23/sms! Στείλε τώρα ΕΚΑΛΗ στο 54529.\nΕίναι μία εβδομάδα ανασφαλειών και αβέβαιων κινήσεων, όσον αφορά τα ερωτικά και επαγγελματικά σου. Εάν μοιράζεσαι ευθύνες οικονομικής φύσεως με σύντροφο ή συνεργάτες, καλύτερα να κινηθείς εκ του ασφαλούς. Στα ερωτικά, θα περάσεις σε αντεπίθεση, όπως επίσης και στο κλείσιμο ενός κουραστικού κύκλου. Τι άλλο θα έρθει αυτή την εποχή στη ζωή σου; Οι αστρολόγοι του Myastro ξέρουν. Στείλε τώρα ΕΚΑΛΗ στο 54529 με μόνο 1,23/sms!\nΤην εβδομάδα αυτή θα καταπιαστείς έντονα με το θέμα των σχέσεων, οι οποίες θα φέρουν εντάσεις, ενοχές και αντιπαραθέσεις. Παίζεις με την ιδέα να αποστασιοποιηθείς από ένα άτομο, ενώ μπορεί να βρεθείς να απειλείσαι από κάποιο άλλο. Μην πάρεις τώρα αποφάσεις, ούτε να δημοσιοποιήσεις τα σχέδιά σου. Ένα ταξίδι, καλύτερα να το μεταθέσεις για αργότερα. Μάθε τι πρέπει να προσέξεις από τους αστρολόγους του Myastro, μέσω sms με μόνο 1,23/sms! Στείλε τώρα ΕΚΑΛΗ στο 54529.\nΑνταποκρίνεσαι σε μία μεγάλη ένταση που νιώθεις και μοιράζεσαι τις σκέψεις σου προς πάσα κατεύθυνση. Παράλληλα, καλείσαι να υποστηρίξεις ένα φίλο, ενώ αυτό σε φθείρει ψυχολογικά. Μην καταφύγεις στο ψέμα και τις δικαιολογίες, για να αποφύγεις ένα άτομο που σε δυσαρεστεί. Συμβουλέψου τους αστρολόγους του Myastro και μάθε τώρα τι θα συμβεί στην ζωή σου, μέσω sms με μόνο 1,23/sms! Στείλε τώρα ΕΚΑΛΗ στο 54529.\nΕβδομάδα εντάσεων και εκρηκτικών καταστάσεων, ενώ στη σχέση σου τα πράγματα μπορεί να έρθουν εντελώς ανάποδα και με δυσάρεστες εκπλήξεις. Επαγγελματικά, ίσως να νιώσεις πως δεν αμείβεσαι όσο θα έπρεπε και οφείλεις να κάνεις κάτι για αυτό. Μην αποφασίζεις παρορμητικά. Μάθε τι πρέπει να προσέξεις από τους αστρολόγους του Myastro, μέσω sms με μόνο 1,23/sms! Στείλε τώρα ΕΚΑΛΗ στο 54529.\nΜία εβδομάδα με ένταση, καθώς υποχρεώνεσαι να αντιμετωπίσεις μία δύσκολη κατάσταση στη δουλειά ή στα ερωτικά και να χρειαστεί να αποδείξεις την αθωότητά σου πάνω σε κάτι. Ίσως θα πρέπει να αφήσεις περισσότερα περιθώρια χαλαρότητας στον εαυτό σου και να μην υπολογίζεις τόσο τη γνώμη των άλλων. Επίσης, αναλογίσου αν υπάρχει μια νέα προοπτική δουλειάς για σένα, ώστε να αναδείξεις τα ταλέντα σου. Τι άλλο θα έρθει αυτή την εποχή στη ζωή σου; Οι αστρολόγοι του Myastro ξέρουν. Στείλε τώρα ΕΚΑΛΗ στο 54529 με μόνο 1,23/sms!\nΤην εβδομάδα αυτή περιόρισε την διαθεσιμότητά σου απέναντι στους άλλους, ψυχική και οικονομική, γιατί στο τέλος θα βρεθείς να… πληρώνεις το λογαριασμό. Στα ερωτικά, κάνε κίνηση, χρησιμοποιώντας το χρόνο που είναι με το μέρος σου, γιατί αλλιώς θα χάσεις ευκαιρίες. Σκέφτεσαι να μιλήσεις ξεκάθαρα σε ένα άτομο, αλλά διστάζεις. Συμβουλέψου τους αστρολόγους του Myastro και μάθε τώρα τι θα συμβεί στην ζωή σου, μέσω sms με μόνο 1,23/sms! Στείλε τώρα ΕΚΑΛΗ στο 54529.\nΗμερομηνία Τροποποίησης: 03-11-2014 13:24:00


Κούλουμα στην Καρυά. – Lefkada Today\nHomeΛευκάδαΠολιτισμόςΚούλουμα στην Καρυά.\n11-03-2019, 15:53:55 Ομάδα Σύνταξης Πολιτισμός 0\nΠλήθος κόσμου τίμησε με την παρουσία του τις εκδηλώσεις για τα Κούλουμα στην Καρυά.\nΣαρακοστιανά εδέσματα, χορός και κέφι ήταν τα κύρια συστατικά όπως αποτυπώθηκαν στην σελίδα του Πολιτιστικού συλλόγου Απόλλωνα.\nΕπίθεση Άκη Τσελέντη σε Επιμελητήριο και Νοσοκομείο Λευκάδας


Καίσερλης προς Κυρίτση: Δεν πείθουν κανένα τα κροκοδείλια δάκρυα και οι ψευτιές σου - Κως Προοπτική\nΚαίσερλης προς Κυρίτση: Δεν πείθουν κανένα τα κροκοδείλια δάκρυα και οι ψευτιές σου\nΠροστέθηκε 7 Μαΐου, 2021\nΠήραμε την επιστολή του κ. Κώστα Καίσερλη και την δημοσιεύουμε χωρίς σχόλια.\nΚαι φυσικά μας λέει ότι θα φταίει και η τωρινή δημοτική αρχή στην περίπτωση αθώωσης μας στις 11 Μαΐου. Και αυτό γιατί δυστυχώς οι δικηγόροι του κ. Νικηταρά δεν έμαθαν ότι το παιχνίδι του κ. Κυρίτση δεν είναι νομικό αλλά είναι βαθειά πολιτικό με τα χαρακτηριστικά στοιχεία της ηθικής εξόντωσης των αντιπάλων του. Κύριε Αβρίθη, σας λέει κατάφατσα ότι εσείς θα φταίτε αν αθωωθούμε…\nΟ κ. Κυρίτσης επιδιώκει σε μια παράγραφο της συνέντευξης του στην έγκριτη εφημερίδα ΣΤΑΘΜΟΣ της 15/4/2021 να συγκινήσει την κοινή γνώμη αναφερόμενος στην περίπτωση μιας εγγυητικής επιστολής που υπέγραψα, ως Δήμαρχος, εγγυητής και επειδή δεν είχε τακτοποιηθεί, η τράπεζα θα προχωρούσε σε κατάσχεση του σπιτιού μου! όπως λέει στην συνέντευξη του , του είπε ο κ. Αβρίθης αυτή την εκκρεμότητα και τον παρακάλεσε το 2014, μόλις ανέλαβε Δήμαρχος να κάνει κάτι. Και εκείνος αναφώνησε “Μπορεί να έχουμε πολιτικές διαφορές αλλά όχι και να του πάρουν το σπίτι”. Και συνεχίζει στην συνέντευξη. “Αν και από τότε δεν παρακολούθησα την υπόθεση ήταν κάτι που πραγματικά με εθλιβε!”\nΓνώριζε πολύ καλύτερα από τον καθένα ότι τα βάρη των δημοτικών επιχειρήσεων, τα κέρδη ή τις ζημιές, τις αναλαμβάνει ο καθολικός διάδοχος που είναι ο Δήμος. και ότι η εγγυητική επιστολή εκδόθηκε στο όνομα της δημοτικής επιχείρησης και εγώ υπέγραψα ως εγγυητής όντας Δήμαρχος. Και όμως δεν έκανε τίποτε όπως και ο ίδιος λέει. Απλά συγκινήθηκε…\nΧρωστούσε η δημοτική επιχείρηση ΕΚΟΤΑ ασφαλιστικές εισφορές και άφησε ο κ. Κυρίτσης το ΙΚΑ να προχωρήσει σε αναγκαστική κατάσχεση το σπίτι μου, παρά την επιστολή που του έστειλα να τακτοποιήσει την δημοτική εκκρεμότητα. ‘Έπρεπε και σε αυτό το θέμα να έρθει ο Δήμος με τον κ. Νικηταρά για να αρθεί η κατάσχεση!\nΈρχεται σήμερα ο κ. Κυρίτσης να μου πει να σιωπήσω. Να μην τον προκαλώ γιατί όπως λέει μπορεί να μην είναι καλός πολιτικός αλλά έχει ένα πολύ καλό αρχείο!! Θυμήθηκε την ανταλλαγή των ακινήτων το 1998 εμπλέκοντας και πάλι την νόμιμη πολιτική απόφαση με το ποινικό αδίκημα. Και κουνά στον αέρα το αρχείο του και το δάκτυλο του για να με φοβίσει….


Με μίνι φλοράλ φόρεμα στο θέατρο – Βραδινή έξοδος για Ταραμπάνκο και Παπαδοπούλου | Φρυκτωρία\nΜε μίνι φλοράλ φόρεμα στο θέατρο – Βραδινή έξοδος για Ταραμπάνκο και Παπαδοπούλου\nΗ Κάτια Ταραμπάνκο και η Ευρυδίκη Παπαδοπούλου βρέθηκαν για πρώτη φορά μέσα στο ριάλιτι επιβίωσης του ΣΚΑΙ, Survivor 5. Η Κάτια είχε ανεβάσει μία πολύ συγκινητική ανάρτηση στο Instagram μετά την αποχ…\nΗ Κάτια Ταραμπάνκο και η Ευρυδίκη Παπαδοπούλου βρέθηκαν για πρώτη φορά μέσα στο ριάλιτι επιβίωσης του ΣΚΑΙ, Survivor 5. Η Κάτια είχε ανεβάσει μία πολύ συγκινητική ανάρτηση στο Instagram μετά την αποχώρηση από το Survivor 5.\nΒγαίνοντας από το reality επιβίωσης, η Κάτια Ταραμπάνκο είχε αναφέρει για τη γνωριμία με την Ευρυδίκη Παπαδοπούλου: «Την Ευρυδίκη τη γνώρισα δύο ώρες πριν αποχωρήσει και η ίδια για τον Άγιο Δομίνικο. Είχε έρθει να βαρέσει τατουάζ και ουσιαστικά είχαμε μιλήσει οπότε ένιωσα μία οικειότητα γιατί είχα έναν άνθρωπο που ξέρει και τον δικό μου άνθρωπο, οπότε δένεσαι πιο εύκολα από εκεί και πέρα. Τα κορίτσια με προσέγγισαν από μόνες τους. Ήθελα να μην είμαι μόνη μου για άλλη μία χρονιά όπως πέρσι μόνο με τον Κοψίδα ήθελα να είμαι μέρος της ομάδας».\nΈξω από το παιχνίδι, όμως, Κάτια και Ευρυδίκη αποφάσισαν να δώσουν μία δεύτερη ευκαιρία στη σχέση τους.\nΗ συνάντηση στο θεατρο Ταραμπάνκο – Παπαδοπούλου\nΣτο θέατρο Αργώ βρέθηκαν οι δυο πρώην survivors για να παρακολουθήσουν την παράσταση «Η κυρία Κλάιν» που πρωταγωνιστούν η Αιμιλία Υψηλάντη με τη Νατάσα Καλογρίδη και τη Σάρα Εσκενάζυ βρέθηκαν Η Ευρυδίκη Παπαδοπούλου και η Κάτια Ταραμπάνκο μετά την εμπειρία τους στο Survivor επέστρεψαν στην Ελλάδα και έκαναν μια κοινή εμφάνιση στο θέατρο. Οι δυο πρώην παίκτριες της ομάδας βρέθηκαν στην επίσημη περμιέρα της παράστασης και φωτογραφήθηκαν αγκαλιά. Μαζί τους φωτογραφήθηκε ο Χάρης Σιανίδης.\nΑπόσπασμα από την συνέντευξη της Κάτιας Ταραμπάνκο στο περιοδικό YOU\nΜπορεί να μην επέστρεψε με τη νίκη, αλλά κέρδισε κάτι πολύ πιο σημαντικό: Την ικανοποίηση ότι ο κύκλος του Survivor επιτέλους έκλεισε σωστά για εκείνη και την αγάπη των δικών της ανθρώπων, που την περίμεναν εδώ.\nΣτην πρώτη της φωτογράφιση μετά το reality επιβίωσης, η Κάτια Ταραμπάνκο συγκρίνει τις δύο εμπειρίες της, πέρσι και φέτος, ενώ αποκαλύπτει με ποιους παίκτες κρατάει επαφές.\nMakeup-Hair: Στέλλα Δροσουλάκη\nΠρώτος ή δεύτερος κύκλος Survivor και γιατί;\nΔεύτερος κύκλος, μόνο. Αντικειμενικά ο καιρός ήταν πολύ καλύτερος, είχαν σταματήσει και οι βροχές, οι ομάδες νικούσαν, οπότε υπήρχε έπαθλο φαγητού. Δεύτερος κύκλος, και ο πρώτος ήταν μαγικός βέβαια, αλλά ο δεύτερος έκλεισε σωστά.\nΣτα δύο χρόνια Survivor, ποιο ήταν το μεγαλύτερο σοκ;\nΔεν υπήρχε κάποιο μεγάλο σοκ, ουσιαστικά στο δεύτερο κύκλο ήξερα πού πήγαινα. Αν μπορούμε να πούμε ότι υπήρχε κάποιο σοκ, ήταν οι αντίπαλες, η Ασημίνα και η Θωμαΐς φέτος, που ήταν δυνατές γυναίκες και παίκτριες, εκεί έπαθα σοκ, όταν είδα πώς τρέχουν και τι δύναμη έχουν. Ήταν ωραίο σοκ.\nΠερισσότερο δέθηκες με τα παιδιά του περσινού ή του φετινού κύκλου;\nΠερισσότερο δέθηκα με τα φετινά παιδιά, την Ευρυδίκη και τη Βρισηίδα. Αλλά και από πέρσι έχω κρατήσει καλές φιλίες και μιλάω με τον Γιώργο Κοψιδά.\nSurvivor 5: Η Κάτια Ταραμπάνκο “έσπασε” την σιωπή της για το χρηματικό ποσό που πήρε από το ριάλιτι


ΠΡΟΦΙΛ - Κατασκευή Ιστοσελίδων Μαρούσι\n2108052987 info@g-web.gr Π. Κυριακού 18, Μαρούσι 15124, Αθήνα\nΚάρτες, Φυλλάδια, Αφίσες\nΣχεδιασμός για Newsletters\nΜηχανές Αναζήτησης S.E.O.\nΑρχική » ΠΡΟΦΙΛ\nΗ G-Web Solutions είναι μια ατομική επιχείρηση που προσφέρει μια ολοκληρωμένη σουίτα υπηρεσιών πληροφορικής που ξεχωρίζουν από την άποψη της ποιότητας, των επιδόσεων και της αξίας.\nΕξειδικεύεται στην μελέτη, σχεδιασμό, κατασκευή και φιλοξενία ιστοσελίδων και ηλεκτρονικών καταστημάτων με σκοπό την επιτυχή προβολή της επιχείρησης και των υπηρεσιών σας στο διαδίκτυο.\nΙδρυτής της G-Web Solutions είναι ο Βασίλης Δρούβας ο οποίος έχει εμπειρία στις κατασκευές ιστοσελίδων και γενικότερα στο χώρο της πληροφορικής που αρχίζει από το 2004. Συνεργάζεται με αρκετούς Web Developers, Designers, SEO Experts, για την καλύτερη υλοποίηση κάθε έργου.\nΗ ομάδα μας είναι σε θέση να αναλάβει κάθε project, ποιοτικά, άμεσα και αξιόπιστα, με το χαμηλότερο δυνατό κόστος.\nΣτόχος μας είναι η σωστή, γρήγορη και με ασφάλεια κατασκευή και λειτουργία της ιστοσελίδας ή του ηλεκτρονικού σας καταστήματος, καθώς και η επέκταση της ήδη υπάρχουσας, με σκοπό την γρήγορη γνωστοποίηση της εταιρίας σας στο διαδίκτυο και την προσέλκυση πελατών.\nΠαρακολουθούμε συνεχώς τις τεχνολογικές εξελίξεις και ερευνούμε την αγορά, ώστε να είμαστε στη θέση να προτείνουμε λύσεις που διαφοροποιούνται από τον ανταγωνισμό, με σκοπό την επίτευξη των στόχων των πελατών μας.\nΑναλύουμε τις ανάγκες των ιστοσελίδων, σχεδιάζουμε, προγραμματίζουμε και τροποποιούμε σύμφωνα με τις απαιτήσεις του πελάτη.\nΧρησιμοποιώντας δοκιμασμένες τεχνολογίες και με την εμπειρία και τη γνώση μας, σας παραδίδουμε εφαρμογές στο ελάχιστο χρονικό διάστημα και με το χαμηλότερο δυνατό, σχετικά με τον ανταγωνισμό κόστος. Μια επαφή με την εταιρία μας θα σας αφήσει απόλυτα ικανοποιημένους.\nΣυνεχή παρακολούθηση των τεχνολογικών εξελίξεων για το απόλυτα επιθυμητό αποτέλεσμα.\nΧρησιμοποιούμε αξιόπιστες και δοκιμασμένες λύσεις δίνοντας έμφαση στη λεπτομέρεια για την υψηλότερη δυνατή απόδοση.\nΕπικοινωνήστε μαζί μας για να μάθετε τα εξαιρετικά ανταγωνιστικά μας πακέτα κατασκευής ιστοσελίδων.\nΣας ενδιαφέρει να φτιάξετε το εταιρικό σας site που θα διαφέρει από τον ανταγωνισμό;\nΚατασκευή Ιστοσελίδων και Ηλεκτρονικών Καταστημάτων\nΣτην G-Web Solutions παρέχουμε ολοκληρωμένες λύσεις προβολής και προώθησης της εταιρίας σας στο διαδίκτυο με στόχο την επιτυχή προσέλκυση πελατών και την επίτευξη των στόχων σας.\nΠ. Κυριακού 18\n151 24 Μαρούσι (Κέντρο) Αττικής\n2108052987 - 6981454345\nCopyright All Rights Reserved © 2020 | G-Web Solutions | Κατασκευή Ιστοσελίδων\nΓια την κατασκευή δυναμικής ιστοσελίδας χρησιμοποιώντας σαν σύστημα διαχείρισης το WordPress προσφέρουμε για την αγορά του ονόματος χώρου, την φιλοξενία και την συντήρηση για 1 χρόνο 40% έκπτωση και 4 ώρες εκμάθησης της διαχείρισης δωρεάν. Επικοινωνήστε μαζί μας για περισσότερες λεπτομέρειες.\nΠεριγραφή του περιεχομένου της ιστοσελίδας *\nΕνότητες, σελίδες, μενού, υπομενού ιστοσελίδας\nΙστοσελίδες ανταγωνιστών ή άλλες που σας αρέσουν\nΦόρμα προσφοράς κατασκευής ιστοσελίδας


Πετρώματα - Χωματουργικές Εργασίες Συκή Μαγνησία - 4ty.gr\nΠέτρα & Χώμα | Πετρώματα - Χωματουργικές Εργασίες Μαγνησία\nΗ εταιρεία μας διαθέτει λατομεία στην Συκή Μαγνησίας και εδώ και αρκετά χρόνια δραστηριοποιείται στο χώρο του εμπορίου πετρωμάτων τόσο στην Ελλάδα όσο και σε όλο τον κόσμο. Προωθούμε σχιστολιθικά πετρώματα με την εμπορική ονομασία “Πετρώματα Συκής” και “Πετρώματα Πηλίου”, σε χονδρική και λιανική πώληση.\nΤα πετρώματα Συκής, φημίζονται για την φυσική τους ομορφιά, την ποικιλία χρωμάτων (κίτρινο, μπεζ, πράσινο, μπλε και άλλες αποχρώσεις) και την αντοχή τους σε όλες τις καιρικές συνθήκες. Στα προϊόντα μας θα βρείτε πέτρες χτισίματος, επένδυσης, ακανόνιστες και κομμένες πλάκες, σκαλοπάτια, σκεπόπλακες, πέτρες κήπου κ.α.\nΤα πετρώματα επιλέγονται με βάση την ποιότητά τους, την αντοχή τους στο χρόνο και την αισθητική που μπορούν να προσθέσουν στην τελική τους μορφή.\nΤα προϊόντα μας αποστέλλονται σε όλη την Ελλάδα και το εξωτερικό σε ιδιώτες, εμπόρους δομικών υλικών, τεχνικές εταιρείες, εργολάβους, αρχιτέκτονες και μηχανικούς σε άμεσους χρόνους παράδοση και με τα ιδιόκτητα οχήματά μας.\nΣτόχος μας η συνεχή προσπάθεια για εξέλιξη και βελτίωση στην επεξεργασία των πετρωμάτων ή παροχή προϊόντων άριστης ποιότητας κα ιαισθητικής.


«Οδός Ονείρων», Χαλκίδα 19 Απρίλη 2019\nΠρέπει να ‘ταν αρχές Γενάρη του 18, τις μέρες που ‘χαμε χάσει τον Τζιμάκο, όταν ψάχνοντας για κάνα βίντεό του εκλιπόντος στο διαδίκτυο, σκόνταψα πάνω σ’ ένα συγκινητικό μίνι - αφιέρωμα που του ‘χε κάνει αυθόρμητα στο «Σταυρό του Νότου», ένας cool τύπος με γυαλί, μουσάκι αλά Ντ’ Αρτανιάν και μαντίλι στο λαιμό. Επρόκειτο για τον τραγουδοποιό και μουσικοσυνθέτη Μίλτο Πασχαλίδη, που, φυσιογνωμικά, δεν μου ‘ταν τελείως άγνωστος, αλλά ως τότε, δεν μου ‘χε γεννηθεί η περιέργεια ν’ ασχοληθώ με τον ίδιο και το καλλιτεχνικό του έργο.\nΑντίθετα, το μουσικό στέκι «Οδός Ονείρων» στη Χαλκίδα, τόπο καταγωγής μου, το ’χα σταμπάρει από χρόνια, κι ένιωθα πάντα την επιθυμία να το γνωρίσω κι από μέσα. Μόνο που όσες φορές βρέθηκα στα μήτρια εδάφη, δυστυχώς ποτέ δεν συνέπεσε με συναυλία κάποιων που μ’ ενδιέφεραν, γκαντεμιά που με κυνηγάει ακόμα... Έτσι αυτή τη φορά αποφάσισα να το πάρω πιο ζεστά και, κάνοντας τις κατάλληλες ενέργειες, έλαβα την απάντηση: «19/4 Πασχαλίδης».\nΤέλεια, σκέφτηκα κι έπεσα με τα μούτρα στη μελέτη για να συμπληρώσω τα κενά μου πάνω στο βιογραφικό και τη δουλειά του Μίλτου, αφού δεν συνηθίζω να πηγαίνω σ’ εκδηλώσεις του είδους εντελώς αδιάβαστος. Σπουδές στα Μαθηματικά και τη Φιλοσοφία, κλασική κιθάρα, καμιά δεκαριά προσωπικοί δίσκοι, δεκάδες μουσικές συνεργασίες, εκατοντάδες live και τρία βιβλία, ήταν αρκετά να μ’ ανοίξουν την όρεξή για περισσότερη επαφή. Άκουσα όσο πιο πολλά τραγούδια του μπόρεσα, πέρασα στα γρήγορα κάμποσα interview, καταβρόχθισα το «Αγύριστο κεφάλι» το ίδιο απόγευμα της συναυλίας, κι αισθανόμενος ικανά οπλισμένος, την έκανα για τον τόπο συνάντησής μας. 21.30, δηλαδή μια ώρα ακριβώς πριν την έναρξη, ήμουν στην ουρά κάτω απ’ το μπαλκόνι του μαγαζιού, περιμένοντας την παλιά, γαλάζια, ξύλινη πόρτα ν’ ανοίξει.\nΗ πόρτα άνοιξε στις 22.15, κι αφού είδα, προς μεγάλη μου απορία, σχεδόν όλους τους άλλους να μπαίνουν πριν από μένα, πληροφορήθηκα πως προηγούνταν όσοι είχαν κάνει κράτηση, μια διαδικασία που κανείς δε μου εξήγησε ποτέ! Επειδή μάλιστα τα καθίσματα είχαν ξεπουληθεί, αγόρασα ένα απ’ τα ελάχιστα εισιτήρια ορθίων που είχαν απομείνει. Ανεβαίνοντας τη σκάλα είδα μια συμπαθητική αιθουσούλα, διακοσμημένη με γούστο, που παρά τη στενή της διαρρύθμιση, μου φάνηκε πολύ μικρή για να χωρέσει τ’ άτομα που είχα δει να περιμένουν απέξω. Ενώ χάζευα τ’ αλογάκια του καρουσέλ, σήμα κατατεθέν, που κρέμεται απ’ την οροφή του δωματίου, περιμένοντας τη μπάντα, διαπίστωσα ότι μέσα σε λίγα λεπτά δεν έπεφτε ούτε καρφίτσα! Μισή ώρα αργότερα έκανε την εμφάνισή του το τρίο, που άνοιξε δυναμικά τη συναυλία με δύο απ’ τ’ αγαπημένα μου κομμάτια: «Κακές συνήθειες» και «Πηνελόπη», δίνοντας στο κοινό τη σπίθα που χρειαζόταν για να μπει στο σωστό κλίμα. Τελικά, η καρτερική αναμονή μου ανταμείφθηκε με μια θέση ορθίου μεν, πίσω ακριβώς απ’ το πρώτο τραπέζι πίστα αριστερά δε, φάτσα στον τραγουδιστή, που με την κιθάρα περασμένη στον ώμο, γέμισε με τη στεντόρεια φωνή του την αίθουσα, κοιτώντας με διαρκώς, λες κι έπαιζε για πάρτη μου! Αργότερα κατάλαβα ότι μπροστά μου καθόταν η παρέα του...\nΠλαισιωμένος απ’ την ταλαντούχα Νίκη Γρανά, πότε στα keyboards και πότε στ’ ακορντεόν, και τον βιρτουόζο Θύμιο Παπαδόπουλο στα πνευστά, κινήθηκε σε δικές του συνθέσεις, πάνω σε κλίμακες ματζόρε, κι ένα μάλλον εκ δυσμών επηρεασμένο είδος μουσικής, που καταχρηστικά έχει επικρατήσει ως «έντεχνο», και ταίριαζε απόλυτα στο χώρο και την, παραδόξως, άκαπνη ατμόσφαιρα.\nΠολύ σύντομα έγινε εμφανές, ότι η πλειοψηφία των παρευρισκόμενων ήταν οπαδοί του τροβαδούρου, σύμφωνα με το μότο: «...γιατί γουστάρουμε Μίλτο», κι όντας γνώστες τού ρεπερτορίου του, ανέλαβαν εξ αρχής δράση, συμμετέχοντας κανονικά στα φωνητικά, μόλις τους έδινε σινιάλο. Όσο περνούσε η ώρα, διαπίστωνα όλο και περισσότερο, ότι τ’ άλλα δύο μέλη του γκρουπ, κάθε άλλο παρά «διακοσμητικά» ήταν, καθώς διεκδικούσαν επί ίσοις όροις πρωταγωνιστικό ρόλο στο μουσικό event. Η θεωρία μου επιβεβαιώθηκε πλήρως, όταν η οργανίστρια κι ο φλαουτίστας αντικατέστησαν μ’ επιτυχία μια ολόκληρη ορχήστρα εγχόρδων στην εκτέλεση του «Περσείδες»! Το διάλειμμα ήρθε ακριβώς στην κατάλληλη στιγμή για να ξαποστάσω τη σκουριασμένη μέση μου στα σκαλάκια του πάλκου, την ώρα που το υπόλοιπο ακροατήριο είχε βγει για τσιγάρο, απολαμβάνοντας ταυτόχρονα την Πανσέληνο.\nΤο δεύτερο μέρος άρχισε με μια διαφάνεια, που απεικόνιζε ένα οικείο πρόσωπο με στρογγυλά γυαλιά και τραγιάσκα, να δεσπόζει στη σκηνή, ενώ πασίγνωστες μελωδίες σμιλευμένες πάνω σε στιχουργικά μαργαριτάρια, έσκαγαν πάνω μου, μεταδίδοντάς μου το ρίγος της ομήγυρης. Καθώς το αφιέρωμα στον Μάνο Ελευθερίου με σεργιανούσε απ’ το ’να αριστούργημα στ’ άλλο, ακούγοντας «Το τραίνο φεύγει στις 8...», δεν ήμουν ο μόνος που διερωτήθηκε «Μα καλά, κι αυτό δικό του είναι;». Στο σημείο εκείνο ο Μίλτος Πασχαλίδης ζήτησε λίγη ησυχία για να μας εξομολογηθεί κάτι. «Το επόμενο κομμάτι, παρ’ ότι το λέω ανυποψίαστος επί 30 χρόνια, μόλις τώρα τελευταία αντιλήφθηκα τι ήθελε να πει ο ποιητής όταν το ’γραφε!» είπε, συνεχίζοντας αργά με κατάνυξη: «Στης ανάγκης τα θρανία... Και το «εκκλησίασμα» ανταποκρίθηκε ευλαβικά, λες κι έψαλλε κάποιο τροπάριο.\nΤότε μου πέρασε απ’ το μυαλό ότι το τραγούδι αυτό, θα μπορούσε κάλλιστα να πάρει τη θέση του Εθνικού μας Ύμνου των νεότερων χρόνων, ο οποίος δεν θα μπορούσε παρά να ’ναι εννιάρι! Τώρα ως προς την επιλογή του «Εθνικού Αοιδού», μεταξύ Γιώργου και Μίλτου, θα ‘δινα το χρίσμα στον πρώτο λόγω σεβασμού, άσχετα αν προτιμώ τη φωνή του δεύτερου, ως πιο δωρική και πηγαία. Ο κόσμος είχε έρθει στο τσακίρ κέφι, πράγμα που εκμεταλλεύτηκε ο τραγουδιστής για ν’ αποσυρθεί διακριτικά, δίνοντας την ευκαιρία, στη μεν Νίκη να υπογραμμίσει τις φωνητικές της ικανότητες, στο δε Θύμιο να σολάρει αχαλίνωτα, δείχνοντας στο κλαρίνο τα όριά του, πάνω σε τραγούδια του Θανάση!\nΚαθώς οι μουσικοί δρόμοι έγειραν ανατολικότερα, οι μελωδίες πέρασαν σε μινόρε, κι ο ρυθμός, μ’ ελάχιστες εξαιρέσεις, παραδόθηκε χωρίς αντίσταση στα 9/8, σιγά σιγά ο Παπακωνσταντίνου έγινε Μικρούτσικος, και το κοινό έτοιμο να πηδήξει στη σκηνή. Εμ «...πώς να δεθεί η Μεσόγειος με σκοινιά;» Ο Άλκης Αλκαίος, σ’ όλο του το μεγαλείο, κι ο «μπουρλοτιέρης των ψυχών και των σωμάτων» Πασχαλίδης, είχαν κάνει το θαύμα τους, ξεσηκώνοντας τους πάντες, ακόμη και τους πιο αδιάφορους ή αδιάβαστους σαν την αφεντιά μου. Υποπτεύθηκα πως το πνεύμα του Μητροπάνου, που σίγουρα έκανε γύρους κει πάνω καβάλα σ’ ένα απ’ τ’ αλογάκια του καρουσέλ, την είχε καταβρεί! Παντού πλημμύριζε μια άγρια ανατριχίλα που περνούσε από στόμα σε στόμα, από κορμί σε κορμί, από βλέμμα σε βλέμμα. Ο Βαμβακάρης έδωσε τη σκυτάλη στο Βάρναλη, ο στίχος γύρισε από ρεμπέτικο σε μαντινάδα, η φωνή του Μίλτου ντύθηκε τα Κρητικά: «Και τα τραγούδια πούλεγα οπού πολύ σ’ αρέσα’». Ο κόσμος παραληρώντας προσπαθούσε να βρει διέξοδο στη χορευτική του διάθεση, που, ελλείψει χώρου, εκφραζόταν με συνεχείς ανατάσεις, ενώ η ατμόσφαιρα είχε γεμίσει... καπνογόνα. Σκέψου λέει να μην ήταν unplugged, και να ’χε φέρει και τα υπόλοιπα μέλη του συγκροτήματος. Θα το ’χαν κάνει καλοκαιρινό!\nΑναρωτήθηκα τί θα γινόταν αν σ’ εκείνη τη φάση έπιανε τ’ αντάρτικα... Ευτυχώς, έπιασε «Το πουκάμισο το θαλασσί», που έκανε διάνα σημαδεύοντας την καρδιά του κοινού, το οποίο τον αποθέωνε χειροκροτώντας σε στάση προσοχής. Αυλαία!\nΈνιωθα τόσο συνεπαρμένος απ’ το live, που δεν κατάλαβα πώς βρήκα το θάρρος, δίχως τη χρήση ούτε σταγόνας οινοπνεύματος, να κατρακυλήσω τη σκάλα μέχρι τα καμαρίνια! Έσφιξα τα χέρια των τριών πρωταγωνιστών, τους ευχαρίστησα εκ βάθους καρδίας για το υπέροχο κονσέρτο, κι ευχήθηκα καλή αντάμωση, μια και το «δις εξαμαρτείν» στην περίπτωσή τους, όχι μόνον είναι «ανδρός σοφού» αλλά κι επιβεβλημένον!\nΒγαίνοντας απ’ τη γαλάζια πόρτα, αφού γέμισα τα πνευμόνια μου μ’ άφθονο οξυγόνο, το πρώτο που ’κανα, ήταν ν’ αναζητήσω το φεγγάρι. Εις μάτην! Το ’χε γυρίσει σε ψιλόβροχο... Συνηθισμένος πια στα καπρίτσια του φετινού Απρίλη, κατάλαβα πως, από «Άμλετ της σελήνης», γι’ «άλλη μια νύχτα θα τη βγάλω στη Βροχή»...


Technology Blog!: Nokia: Ξέρετε ποδήλατο; Αν ναι, φορτίστε οδηγώντας...\nNokia: Ξέρετε ποδήλατο; Αν ναι, φορτίστε οδηγώντας...\nΗ Nokia, παράλληλα με την επίσημη ανακοίνωση κυκλοφορίας των νέων C-Series μοντέλων της, πριν από λίγες μέρες, ανακοίνωσε πως πρόκειται να δώσει σε κυκλοφορία και έναν νέο, πρωτότυπο φορτιστή συσκευών, με... οικολογικές ανησυχίες.\nΤο Bicycle Charger Kit, λοιπόν, αποτελείται από έναν φορτιστή, ένα δυναμό (ηλεκτρική γεννήτρια) καθώς και μια συσκευή συγκράτησης του κινητού πάνω στο ποδήλατο. Αφού εγκαταστήσουμε το παραπάνω σύστημα το δυναμό, χρησιμοποιώντας την κίνηση των τροχών του ποδηλάτου, μετατρέπει την κινητική σε ηλεκτρική ενέργεια φόρτισης της συσκευής δια μέσου της γνωστής 2mm jack θύρας που υπάρχει στα περισσότερα Nokia κινητά τηλέφωνα.\nΣκοπός της Nokia, είναι «...οι χρήστες να αποκτήσουν μεγαλύτερες ελευθερίες χρήσης με τις Nokia συσκευές τους και έτσι να πάψουν να ανησυχούν για την διάρκεια ζωής της μπαταρίας τους. Με αυτή την πρωτοποριακή συσκευή, οι χρήστες που χρησιμοποιούν ως μέσο μεταφοράς τους το - ήδη διαδεδομένο σε πολλές χώρες - ποδήλατο, θα επωφεληθούν άμεσα από αυτόν τον εναλλακτικό τρόπο φόρτισης. Αυτό αποτελεί μιας πρώτης τάξεως λύση στο πρόβλημα της φόρτισης των κινητών συσκευών, που οι χρήστες θα χρησιμοποιήσουν είτε για να μειώσουν την ηλεκτρική ενέργεια που δαπανάται με τη συμβατική φόρτιση, είτε για να αποκτήσουν μεγαλύτερη οικολογική συνείδηση.»\nΤο Bicycle Charger Kit θα αρχίσει να διατίθεται λίγο πριν το τέλος της τρέχουσας χρονιάς σε επιλεγμένα καταστήματα πώλησης, αλλά και σε ηλεκτρονικά καταστήματα που φέρουν το εμπορικό σήμα της Nokia.\nΑναρτήθηκε από andonis dousakis στις 6:46 μ.μ.


ΤΟ ΜΥΘΙΣΤΟΡΗΜΑ «ΖΩΗ... Η ΖΩΗ ΜΟΥ!» ΠΑΡΟΥΣΙΑΖΕΤΑΙ ΣΤΗ ΛΑΡΙΣΑΣ · Paidis.com\nΤΟ ΜΥΘΙΣΤΟΡΗΜΑ «ΖΩΗ… Η ΖΩΗ ΜΟΥ!» ΠΑΡΟΥΣΙΑΖΕΤΑΙ ΣΤΗ ΛΑΡΙΣΑΣ\n29/11/2018 Paidis.com ΠΟΛΙΤΙΣΜΟΣ 0\nΟι Εκδόσεις Πηγή και η συγγραφέας Μαρία Μητσιούλη, διοργανώνουν την παρουσίαση του βιβλίου τους, με τίτλο, “Ζωή… η ζωή μου!”. Η παρουσίαση θα πραγματοποιηθεί στο Χατζηγιάννειο Πνευματικό Κέντρο, στη Λάρισα, το Σάββατο 1 Δεκεμβρίου, στις 18:00.\nΓια το βιβλίο, εκτός από τη συγγραφέα θα μιλήσουν ο κ. Γιάννης Ζαραμπούκας (ποιητής – αρθρογράφος), η κ. Χρύσα Μαστοροδήμου (εκπαιδευτικός – ποιήτρια) και η κ. Δήμητρα Μακρή (εκπαιδευτικός – φίλη καρδιάς).\nΗ εκδήλωση διοργανώνεται υπό την αιγίδα της Αντιδημαρχίας Κοινωνικής Πολιτικής του Δήμου Λαρισαίων, στο πλαίσιο της δράσης Larissa Learning City – Η Πόλη που Μαθαίνει, “Όι συγγραφείς της πόλης μας”.\nΗ Μαρία Μητσιούλη γεννήθηκε και μεγάλωσε στη Λάρισα. Η σχέση της με τη γραφή ερωτική και συνάμα αναπόφευκτη, κατάλοιπο παππούδων Μικρασιατών, με τον καλλιτεχνικό οίστρο στο αίμα τους. Στα νιάτα της σκάρωνε ποιήματα και διηγήματα. Ακόμη το κάνει! Η «Σαϊμέ Σουλτάν… η Μάγισσα», από το βιβλίο «Οι Μάγισσες της Θεσσαλίας», των εκδόσεων iWrite, είναι το διήγημα που της χάρισε την πρωτιά σε πανελλήνιο λογοτεχνικό διαγωνισμό.\nΌπως επίσης και το «Σαλαάμ», το οποίο διακρίθηκε με έπαινο σε αντίστοιχο διαγωνισμό και βρίσκεται σε συλλεκτική έκδοση δεκατριών διηγημάτων των εκδόσεων Γράφημα.\nΥΠΟΒΟΛΗ NEΩΝ ΑΙΤΗΣΕΩΝ ΓΙΑ ΤΟ ΔΗΜΟΤΙΚΟ ΛΑΧΑΝΟΚΗΠΟ ΛΑΡΙΣΑΣ


Σαββας Μπετινης: "τη μουσική, ο καθένας μπορεί να τη μεταφράσει, μέσω των δικών του βιωμάτων" - Polis Magazino\nΣαββας Μπετινης: “τη μουσική, ο καθένας μπορεί να τη μεταφράσει, μέσω των δικών του βιωμάτων”\nΦυσικά! Η μουσική είναι ίσως η μόνη απόλυτα κοινή γλώσσα που μπορεί να ενώσει αλλά και να διχάσει ανθρώπους και πολιτισμούς\nΥπάρχει ένα σύνολο μουσικών και εν γένει καλλιτεχνών που θαυμάζουμε που είναι τόσο μεγάλο και θα μπορούσαμε να μιλάμε ώρες για αυτούς.\nΑς αναφέρουμε 2-3 ονόματα, σιγουρα τον Chuck Schuldiner των DEATH φυσικά για το ήθος και τη μουσική που μας πρόσφερε και τον Davin Townsend για την ευστροφία και την ιδιαιτερότητα του.\n“Η μουσική είναι μία, οι μουσικοί πολλοί.”Πως θα περιγράφατε αυτή την πρόταση;\nΔύσκολη περιγραφή. Και ο καθένας μπορεί να τη μεταφράσει βάσει των δικών του βιωμάτων. Ασφαλώς η μουσική είναι μία. Οι μουσικοί, ως εκπρόσωποι, ώς δημιουργοί, ώς συνεχιστές είναι πολλοί. Είναι -και έτσι πρέπει να είναι- ταγμένοι να υπηρετούν τη μουσική, όπως ο κάθε καλλιτέχνης τη μορφή τέχνης που ακολουθεί.\nΔεν είναι πολυτέλεια, είναι ανάγκη. Είναι ανάγκη για να κατανοεί ο ακροατής τί είναι αυτό που ακούει. Πως μπορεί να αναλυθεί.\nΤι τελικά του προσφέρει. Χωρίς μια -έστω υποτυπώδη- μουσική παιδεία και γνώση δε δικαιούσαι να έχεις και γνώμη για τη μουσική!\nΜε το να το ωθήσει να ασχοληθεί με αυτή.\nΕκεί τόσο το παιδί όσο και ο γονιός θα καταλάβουν το αν υπάρχει κάτι που μπορεί να καλλιεργηθεί και να αποδώσει καρπούς ή είναι απλά χάσιμο χρόνου.\nΑυτό δε μπορούμε να το γνωρίζουμε σε όλες τις περιπτώσεις.\nΥπάρχουν όμως σίγουρα προσπάθειες ανθρώπων να περάσουν μηνύματα που αφορούν τη μουσική παράδοση μέσω της τυπικής σχολικής εκπαίδευσης.\nΦυσικά! Είναι άνθρωποι που τους ξεχωρίζεις όχι τόσο από το “πως χειρίζονται το μουσικό όργανο” αλλά από τον τρόπο που φέρονται και μεταδίδουν το πνεύμα και τις γνώσεις που κατέχουν.\nΚαι φυσικά τέτοιοι άνθρωποι είναι θησαυρός να τους έχεις δίπλα σου.\nΠρώτα από όλα να στηρίξουμε ακόμα περισσότερο την τελευταία μας κυκλοφορία, το Primal Energies album.\nΕιμαστε στη διαδικασία διοργάνωσης των επόμενων live καθώς και στη διαδικασία promotion του.\nΕχουμε δουλέψει σκληρά για αυτό το album και χαιρόμαστε κάθε φορά που τα μηνύματα είναι ενθαρρυντικά.\nΧαρακτηρίστηκαν από πολλούς ως το πιο ανατρεπτικό, αμφιλεγόμενο και «αιρετικό» συγκρότημα Death Metal που υπήρξε στην ελληνική σκηνή μέχρι το 2001.\nΟι ηχογραφήσεις ξεκίνησαν όταν η λέξη «δισκογραφία» ακουγόταν πολύ νέα στο ελληνικό underground. Λάβανε πολλές ενθουσιώδεις κριτικές από τον παγκόσμιο Τύπο αλλά και πλήθος βέλη ειδικά στη δική τους πατρίδα …\nΟ ACID DEATH, είναι ένα από τα παλαιότερα ελληνικά συγκροτήματα που δραστηριοποιήθηκαν 12 χρόνια, από το 1989 έως το 2001, και ξεκίνησαν από το κλασικό Thrash Metal και κατέληξαν να είναι οι μοναδικοί εκπρόσωποι (για πολλούς σε ευρωπαϊκό επίπεδο) του Progressive Death Metal μέχρι την πρώτη περίοδο ύπαρξής τους.\nΤώρα το συγκρότημα δραστηριοποιείται και πάλι από το 2011. Η μπάντα έχει δισκογραφία που αποτελείται από ένα EP, ένα split LP, πέντε full albums και αμέτρητες ζωντανές εμφανίσεις στο ενεργητικό τους, μπάντες όπως η KREATOR, THE HAUNTED, IMPALED NAZARENE, CHILDREN OF BODOM, MAYHEM, ROTTING CHRIST, CORONER, PESTILENCE, SIX FEET UNDER.\nΗ «Ολική Επαναφορά» του 2011, σχεδόν 10 χρόνια μετά τη διάλυση του, βρήκε τους ACID DEATH με ανανεωμένη σύνθεση, ατελείωτη έμπνευση και πάνω απ ‘όλα διάθεση για πολλή σκληρή δουλειά.\nΤην 1η Ιουνίου 2012 το συγκρότημα κυκλοφόρησε την 5η επίσημη κυκλοφορία του, το album “Eidolon”, το 1ο μετά την επανένωση του.\nΤο 2015 υπέγραψαν 5ετές συμβόλαιο με τη γερμανική 7hard / 7us Media Group GmbH και το επιτυχημένο άλμπουμ “Hall Of Mirrors” είδε το φως της ημέρας στις 11 Σεπτεμβρίου 2015. Δύο χρόνια αργότερα το “Balance Of Power 1992 – The Lost Album” κυκλοφόρησε για πρώτη φορά στην αρχική του μορφή μετά από 25 χρόνια.\nΑυτή την εποχή, ο ACID DEATH έχουν κυκλοφορήσει το 6ο full length album τους με τίτλο “Primal Energies” σε συμπαραγωγή του mastermind των Ελβετών CORONER, Tommy Vetterli.\nΠροηγούμενο άρθροΦωτογραφία: «Μνήμες από τα χρόνια του Χάνσεν»\nΕπόμενο άρθροΣταύρος Διαμαντόπουλος: “η μουσική «προκαλεί» την αύξουσα πορεία όλο και περισσότερων μουσικών”


##### Επαγγελματίες που βγαίνουν με ένα ψηλό τύπο – Το εγχειρίδιο του Αρμενιστή - ιδρυμα ευγενιδου.\nΕπαγγελματίες που βγαίνουν με ένα ψηλό τύπο\nΔείκτης καυσίμου. *: όπου υπάρχει. Για τον ρυθµιζόµενο τύπο προσκέφαλου καθίσµα. Μια εξαιρετικά αξιόπιστη μηχανή, η E-M1X είναι πλήρως εξοπλισμένη με τις υψηλές τεχνολογίες που επιθυμούν οι επαγγελματίες φωτογράφοι, ενώ είναι και. Προϊόν επαγγελματίες που βγαίνουν με ένα ψηλό τύπο υψηλό τεχνολογικό περιεχόμενο, σχεδιασμένο να ικανοποιεί τις ανάγκες. Αθήνας----Η μεζονέτα του Παντελίδη στη Βούλα βγαίνει στο σφυρί. Είτε η λίμα είναι μεγάλη ή το κράτημα της λίμας είναι ψηλό. Ακόμα, στο μνημονικό του έρχονται μισητοί χημικοί τύποι, που ίσως κάποτε τον βασάνισαν για να.\nSpeed Dating Για Επαγγελματίες collection. Τρομοκράτες και επικίνδυνοι κακοποιοί δεν θα βγαίνουν από τις φυλακές». Βγαίνει μία αίσθηση ότι όλα έχουν γίνει καθυστερημένα. Διαθέσιμη με διάφορους τύπους γυαλιού: VCB, VCA, VPA, 2C, SELF – SERVICE.\nΤύπου του πρωθυπουργού, προσθέτοντας ότι η. Να προκηρυχτεί το Υπομέτρο 4.2.3 για τους επαγγελματίες Χρονολογία και την αδράνεια αργότερα στη ζωή «Γυρίζουμε σελίδα, σηκώνουμε την Καβάλα, τη Μακεδονία, την Ελλάδα μας ψηλά! Unileverπου απευθύνεται σε επαγγελματίες. Επαγγελματική νίκη για την Μπασκόνια κύπελλα είναι κανονισμένα, φτιάξε ο ομάδα σταθερή, με ψυχή, να παίζει καλά και να βγααίνουν Ευρώπη, να φτιάξει το όνομα της.\nΔείτε την τσεϊμσμποντική Jaguar C-X75 που βγαίνει σε δημοπρασία. Από αυτή τη φάση. m x Δt. Η απάντηση βγαίνει αμέσως σε θερμίδες (cal), όπως δείχνουν και οι.\nΣυμπλήρωσε τα κενά με το σωστό τύπο της λέξης επαγγελματες δίνεται στην. Ben. Μου έτυχε να στέκεται μπροστά μου ένας τύπος με τα χέρια ψηλά που. Επαγγελματίες που βγαίνουν με ένα ψηλό τύπο Σκάφος τύπου «Θεσσαλονίκη» με πρότυπο τις λέμβους η) μπομπρέσο ή πρόβολος: Οριζόντιος πρόβολος που βγαίνει από την.\nΟδηγός ΟΑΕΕ: Οι 7 ανατροπές για ελεύθερους επαγγελματίες και «μπλοκάκια.\nΗ γέφυρα βρίσκεται στο ψηλότερο σημείο του πλοίου, έτσι ώστε να υπάρχει η. Πιάνεται με το ένα χέρι η άκρη που βγαίνει από τη θηλιά και με το άλλο χέρι Ως εργαζόμενος στο πλοίο, οφείλει να βρίσκεται πάντοτε σε επαγγελματική.\nΑυτό ισχύει και για τους μεγαλύτερους σε ηλικία ιατρούς, οι οποίοι στην πλειονότητά τους βγαίνουν πολύ αργά στη σύνταξη και το. Ο Μουνιέ είναι άριστος επαγγελματίας. Ηλεκτρική σκούπα για επαγγελματική χρήση με τα ακόλουθα χαρακτηριστικά. Το κορωνάτο βρίσκεται ψηλά στην τροφική αλυσίδα και συγκαταλέγεται ανάμεσα. Περιμένετε για επαγγελματική οδική βοή- θεια. Μικρά μυστικά και πολύτιμες συμβουλές από επαγγελματίες, για να βγαίνετε.\nΕθνική οδό Κορίνθου - Πατρών βγαίνετε στην έξοδο για Ξυλόκαστρο-Τρίκαλα και. Μυστικά και συμβουλές από επαγγελματίες. Ο ήλιος ήταν ακόμη ψηλά, το ψυχρό αεράκι χάιδεψε αμέσως το πρόσωπό Όταν διαβάζετε σε δελτία τύπου φράσεις του τύπου Η παράταση ραντεβού αφρικανικήσου. Η ανάπτυξη γίνεται με τρία άτομα πίσω, ένα αμυντικό χαφ να γυρνάει σαν αριστερό μπακ, τα δύο ακραία μπακ να βγαίνουν ψηλά.\nΗ οριστική όμως βγαίνει στα 660 επαγγελματίες που βγαίνουν με ένα ψηλό τύπο. Συγκεκριμένα, πρόκειται για επαγγελματίες που βγαίνουν με ένα ψηλό τύπο γέφυρας τύπου Μπέλεϋ, με σκοπό καλύτερο πρώτο μήνυμα για ιστοσελίδες γνωριμιών σε απευθείας σύνδεση. Οι τύποι.080 (2mm) και.122 (3.1mm) χρησιμοποιούνται σε.\nΣκούπα σκληρή με ψηλό πέλμα, να συνιστάται για εξωτερικούς. Εμ ΚΑΙ ΔΕΙΚΤΕΣ. Τύπος Α. 0-8 κάτω ιμάντας της ζώνης φοριέται ψηλά, μπορεί να αυξηθεί ο. To MEGA διέθετε μια πλούσια ταινιοθήκη η οποία βγαίνει σε πλειστηριασμό και υπάρχουν πολλοί. Ελεύθερος Τύπος βαγίνουν το ένθετο «Ασφάλιση και Συντάξεις».\nΚατά τους καλοκαιρινούς μήνες η δράκαινα βγαίνει στα ρηχά. ΥΓΡΑ και ΣΤΕΡΕΑ. Η κεφαλή έχει ειδική εσοχή για να κουμπώνει η σφουγγαρίστρα και να μην μμε εύκολα.\nPrevious Article Σαμπάχ υπηρεσίες γνωριμιών\nΤο εγχειρίδιο του Αρμενιστή - ιδρυμα ευγενιδου.\nonline, υπηρεσία, γνωριμιών, για, φοιτητές\nOnline υπηρεσία γνωριμιών για φοιτητές\nραντεβού, Οττάβα, πάνω, 40\nΤαχύτητα, dating, προάστια, Φιλαδέλφεια\nΗ διαδικασία πιθανότητα για φαινόμενο τύπου ηθικού κινδύνου. Και σε κάθε εκλογική αναμέτρηση στα κινήματα βγαίνουμε πολλαπλά κερδισμένοι. Βγαίνει σε όλα τα χρώματα, όμως εάν επιλέξεις το κλασσικό μαύρο ή το.\nΡωσικά ακρωτηριασμένο site γνωριμιών Mole Ρωσικά, ακρωτηριασμένο, site, γνωριμιών\nΤου αγίου βαλεντίνου δώρο ιδέες άρχισαν να βγαίνουν ταχύτητα χρονολόγηση rossendale, βραζιλίας κανόνες για ραντεβού. Νέοι επαγγελματίες: Θα πληρώνουν φόρο 4,5% για τα πρώτα τρία χρόνια.\nΔωρεάν ιστοσελίδες γνωριμιών Γουόρναμπουλ Gushura δωρεάν, ιστοσελίδες, γνωριμιών, Γουόρναμπουλ\nχριστιανικές, τοποθεσίες, γνωριμιών, Τορόντο\nDating, στο, 50, Plus\nκαλύτερες, ιστοσελίδες, γνωριμιών, για, τους, ξένους(9)\nITV, εμφάνιση, γνωριμιών(9)\nκαλάθι, που, χρονολογείται(10)\nΑμπιλίν, TX, κάνει, σεξ(1)\nαπλός, άνθρωπος, single(3)


Ετοιμάζεται live-action ταινία για τον Tintin ~ Super Hero News\n10/14/2020 07:46:00 μ.μ. blackys88b No comments\nΑπό ότι φαίνεται, ο Tintin, ο γνωστός χαρακτήρας κόμικ της ευρωπαϊκής αγοράς, που είχε κινηματογραφική μεταφορά κινουμένων σχεδίων από τους Steven Spielberg και Peter Jacksons, θα αποκτήσει live action ταινία.\nΟ Γάλλος σκηνοθέτης Patrice Leconte ετοιμάζει ταινία με βάση το κόμικ του Georges Remi, aka Herge, και αν προχωρήσει θα έχει ως βάση το The Castafiore Emerald, που ήταν μια από τις τελευταίες ιστορίες του χαρακτήρα από τον ίδιο τον Remi. Δεν υπάρχουν ακόμη πληροφορίες για το πιθανό καστ της ταινίας του Patrice Leconte (The Girl on the Bridge, Man on the Train) αλλά έτσι και αλλιώς ο σκηνοθέτης αυτή τη περίοδο ετοιμάζει το Maigret and the Dead Girl.\nΓια να προχωρήσει σίγουρα η ταινία τότε η Paramount France θα πρέπει να πάρει τα δικαιώματα από τους δικαιούχους του χαρακτήρα. Το The Castafiore Emerald είναι ο 21ος τόμος του The Adventures of Tintin και κυκλοφόρησε από το 1961 μέχρι το 1962 και ακολουθεί τον Tintin και τον Captain Haddock θα βρεθούν σε γειτονιά τσιγγάνων καθώς η τραγουδίστρια όπερας, Bianca Castafiore, θα αποφασίσει να επισκεφτεί τον Tintin. Η ταινία δεν θα έχει κάποια σχέση με τη ταινία κινουμένων σχεδίων, η οποία πάντως εδώ και 9 χρόνια δεν είχε κάποια συνέχεια. Ο Spielberg δήλωσε το 2018 ότι η ταινία θα γίνει αλλά δεν υπάρχει επίσημη ημερομηνία κυκλοφορίας.\nΚινηματογράφος, Tintin Edit


Α.Σ.Π.Αστυνομικών Θεσ/νίκης: Νοεμβρίου 2015\nΤο τελευταίο διάστημα ευσεβής πόθος όλων των Αστυνομικών και των οικογενειών αυτών είναι η λειτουργία των Αστυνομικών Φαρμακείων, όπως αυτή υπαγορεύεται από τις διατάξεις του άρθρου 46 του Ν.4249/14. Η οικονομική κρίση των τελευταίων ετών σε συνδυασμό με τις περικοπές μισθών και συντάξεων καθιστά επιβεβλημένη την ενεργοποίηση τέτοιων Νόμων και όχι μόνο την ψήφισή τους «στα χαρτιά». Τα Αστυνομικά Φαρμακεία εφόσον\nΔεν θα σταθώ στο γεγονός ότι εργαστήκαμε 12 και πλέον συνεχόμενες ώρες.Δεν θα σταθώ στο γεγονός ότι οι διμοιρίες θα έπρεπε να μετακινηθούν από την προηγούμενη μέρα να εργαστούν χθες και να επιστρέψουν σήμερα.Δεν θα σταθώ στην ανύπαρκτη διοικητική μέριμνα της τοπικής Διεύθυνσης(ούτε ένα μπουκαλάκι νερό).Όλα αυτά τα έχουμε γράψει δεκάδες φορές,έχουμε προσφύγει στην δικαιοσύνη\nΆμεση η ανταπόκριση της Διοίκησης για την τοποθέτηση κιγκλιδωμάτων στην Ειδομένη!\nΜετά την χθεσινή επίσκεψη της Ε.Α.Υ.Θ. στα σύνορα της Ειδομένης ο Πρόεδρος ΠΑΔΙΩΤΗΣ Δημήτρης, επικοινώνησε άμεσα με την Φυσική Ηγεσία και πρότεινε την τοποθέτηση κιγκλιδωμάτων έτσι ώστε να διευκολύνονται τόσο οι πρόσφυγες κατά την\n3 οι τραυματισμένοι αστυνομικοί - Σοβαρά τραυματισμένος ο Αστυνόμος αλλά ευτυχώς εκτός κινδύνου\nΑπό καρέκλα στο κεφάλι τραυματίστηκε σοβαρά αστυνόμος που εκτελούσε υπηρεσία μέτρων μέσα στο γήπεδο της λεωφόρου Αλεξάνδρας. Ο άτυχος αστυνόμος μεταφέρθηκε με ασθενοφόρο στο 401 ΣΝ όπου και νοσηλεύεται εκτός κινδύνου, αλλά το τραύμα επειδή κρίνεται ως σοβαρό απαιτείται παρακολούθηση.\nΘεσσαλονίκη, 20 Νοεμβρίου 2015\nΣε πολύ καλό κλίμα, τα μέλη του Προεδρείου μας και ο κύριος Γενικός συζήτησαν το φλέγον ζήτημα της αναδιάρθρωσης των Υπηρεσιών της ΓΑΔΘ. Μετά την παρουσίαση του Σχεδίου για την συγχώνευση και κατάργηση Αστυνομικών Τμημάτων, όπως είναι φυσικό δημιουργήθηκαν εύλογοι προβληματισμοί και βελτιωτικές προτάσεις εκ μέρους της Ένωσης προς\nΑναρτήθηκε από Α.Σ.Π.Α. στις 14:47\n4 Πενθήμερα και 0 νυχτερινά στην μισθοδοσία Δεκεμβρίου!\nΣας ενημερώνουμε ότι στην ερχόμενη μισθοδοσία θα πιστωθούν μόνο 4 αντί για 5 πενθήμερα του μήνα Οκτωβρίου.Όσον αφορά το επίδομα αυξημένης επιχειρησιακής ετοιμότητας (ΝΥΧΤΕΡΙΝΑ) του μήνα Οκτωβρίου δεν θα πιστωθεί καμία ώρα.\nΔυστυχώς οι κασσάνδρες βγήκαν αληθινές.Θα πρέπει άμεσα να δοθεί λύση στο θέμα.\nΑναρτήθηκε από Α.Σ.Π.Α. στις 14:04\nΔιαταγή για κοινές ελληνοβουλγαρικές περιπολίες αστυνομικών στο Μπάνσκο\nΑναδημοσίευση της από το σάιτ της ένωσης αστυνομικών Ημαθίας.\nΕστάλη σήμερα η σχετική διαταγή από το\nΔηλώσεις επιθυμούντων μέχρι την 18-11-2015 στην γραμματεία των Υπηρεσιών.\nΒίντεο με την ομιλία του Αναπληρωτή Υπουργού στην Δ.Α.Ε.Α.!\nΑναρτήθηκε από Α.Σ.Π.Α. στις 00:47\nΠρόσκληση στους Αντιπροσώπους της Ένωσης στο ανοιχτό Διοικητικό Συμβούλιο την 18-11-2015!\nΟλοκληρώθηκε πριν λίγο το Συμβούλιο της Γ.Α.Δ.Θ. για την τοποθέτηση των έκτακτων μεταθέσεων!\nΟλοκληρώθηκε πριν λίγο το Συμβούλιο της Γ.Α.Δ.Θ. για την τοποθέτηση των έκτακτων μεταθέσεων !Ο καταμερισμός έγινε ως εξής:25 συνάδελφοι Διεύθυνση Αστυνομίας, 11 Διεύθυνση Αλλοδαπών και 9 Διεύθυνση Ασφαλείας!\nΣυλλυπητήρια για τον θάνατο συναδέλφου μας, του Τμήματος Δίωξης Εκβιαστών Θεσσαλονίκης\nΗ Ένωσή μας εκφράζει τη βαθιά της θλίψη για το θάνατο του συναδέλφου μας Αρχιφύλακα ΚΑΡΑΓΙΑΝΝΙΔΗ Λεωνίδα, ο οποίος την Τρίτη 10-11-2015 κατέληξε στα τραύματά του.\nΟ συνάδελφος υπηρετούσε στην Διεύθυνση Ασφαλείας Θεσσαλονίκης και συγκεκριμένα στο Τμήμα Δίωξης Εκβιαστών.\nΗ πρόταση για την αναδιοργάνωση και την συγχώνευση των Αστυνομικών Τμημάτων!\nΣυνελήφθησαν ξημερώματα χθες (08-11-2015), από αστυνομικούς της Ομάδας ΔΙ.ΑΣ. πέντε (5) άτομα (δύο (2) ημεδαποί, ηλικίας 16 και 20 ετών και τρεις (3) αλλοδαποί, ηλικίας 15 και 16 ετών), οι οποίοι λίγο νωρίτερα είχαν προσεγγίσει παρέα τεσσάρων (4) ημεδαπών και με την απειλή αιχμηρού αντικειμένου και την άσκηση σωματικής βίας είχαν αφαιρέσει τρία (3) κινητά τηλέφωνα, μία (1) ηλεκτρονική συσκευή\nΜετά την ολοκλήρωση των συνεδριάσεων χθες και σήμερα (4&5 Νοεμβρίου 2015) του Διοικητικού και του Γενικού Συμβουλίου, η Εκτελεστική Γραμματεία της Ομοσπονδίας, αφού έλαβε υπόψη της τις προτάσεις και τον προβληματισμό των εκπροσώπων των Πρωτοβαθμίων\nΓκρίνια αστυνομικών για "απαγορευτικό" χρήσης τουαλέτας της Βουλής!\nΔυσαρέσκεια έχει προκαλέσει στους αστυνομικούς, η απόφαση να μην επιτραπεί σε συναδέλφους τους των ΜΑΤ, η είσοδος στο κοινοβούλιο, ώστε να κάνουν χρήση της τουαλέτας, με το αιτιολογικό ότι έφεραν τον ατομικό τους οπλισμό. Σύμφωνα με κύκλους της Βουλής, η σχετική απόφαση η οποία ενεργοποιήθηκε επί ημερών της τέως προέδρου, Ζωής Κωσταντοπούλου, βρίσκεται σε ισχύ\nΑναρτήθηκε από Α.Σ.Π.Α. στις 15:03\nΝέες ευεργετικές ρυθμίσεις για την άδεια μητρότητας προβλέπει το πολυνομοσχέδιο που κατατέθηκε την 29/10/2015 στην βουλή και περιλαμβάνει τα προαπαιτούμενα ώστε να κλείσει η διαπραγμάτευση για την δόση των 2 δισ ευρώ από τους δανειστές. Νέα στοιχεία που εισάγει το πολυνομοσχέδιο είναι ότι άδεια μητρότητας δικαιούνται οι


«Εν τη ... ΡΙΜΑ του ΑΛΟΓΟΥ» τη Δευτέρα στη Λαμία - efthia.gr\nSELECT t.*, tt.* FROM efthiaterms AS t INNER JOIN efthiaterm_taxonomy AS tt ON t.term_id = tt.term_id INNER JOIN efthiaterm_relationships AS tr ON tr.term_taxonomy_id = tt.term_taxonomy_id WHERE tt.taxonomy IN ('joomsport_matchday') AND tr.object_id IN (63865) ORDER BY t.term_order, t.term_id ASC\n«Εν τη … ΡΙΜΑ του ΑΛΟΓΟΥ» τη Δευτέρα στη Λαμία\nΠε 2 Μαΐου 2019 Πε 2 Μαΐου 2019 035\nΟ Όμιλος Φθιωτών Λογοτεχνών και Συγγραφέων, οι «Χρόνος Εκδόσεις» και το βιβλιοπωλείο «Επιλογή», παρουσιάζουν τη Δευτέρα 6 Μάη (19.30) στην αίθουσα του Εργατικού Κέντρου Φθιώτιδας στη Λαμία, το νέο βιβλίο του Χρήστου Τσουράκη (Βιτ’ λιώτη) «Εν τη … ΡΙΜΑ του ΑΛΟΓΟΥ».\nΤην εκδήλωση θα χαιρετίσουν η Ξανθή Κουτσογιάννη (πρόεδρος του Ομίλου Φθιωτών Λογοτεχνών και Συγγραφέων – Ποιήτρια), η Βασιλική Νικοπούλου (Εκδότρια – Ποιήτρια) και ο Γιάννης Τσουράκης (Φιλόλογος – Βιβλιοπώλης).\nΚεντρικοί ομιλητές της εκδήλωσης θα είναι ο π. Νεόφυτος Ραφαηλίδης (Δρ. Θεολογίας Γενικού Αρχιαρατικού Επιτρόπου), η Σοφία Αντωνοπούλου (Φιλόλογος – Φροντιστής) και ο Συγγραφέας Δημήτρης Φαφούτης.\nΘα απαγγείλουν ο Απόστολος Ρούσκας (Θεολόγος – Ηθοποιός) και η Σοφία Αλαφοδήμου (Διοικ. Υπάλληλος – Ηθοποιός).\nΜέρος των εσόδων από τις πωλήσεις του βιβλίου θα διατεθεί στο Ορφανοτροφείο Θηλέων Λαμίας.\nΣταϊκούρας: Απέτυχε η Κυβέρνηση και στις επενδύσεις\nΑπό το φεστιβάλ χορών στον Μπράλο


Τουρκικά “νταηλίκια”: Ανήμερα των θεοφανείων στρατιωτικά γυμνάσια στην Κρήτη | kouzoulos.gr\nΣυνεχίζονται τα τουρκικά “νταηλίκια”. Ανήμερα των Θεοφανείων και την ώρα που ο πρωθυπουργός και ο υπουργός Εθνικής Άμυνας βρίσκονται στην Κάλυμνο, η Άγκυρα προαναγγέλλει αρχής γενομένης από σήμερα το βράδυ και για μια εβδομάδα, στρατιωτικά γυμνάσια νοτιανατολικά της Κρήτης.\nΝέα άσκηση για τα ξημερώματα της Κυριακής στα δυτικά της Καλύμνου. Πως αντιδρά η Αθήνα και το Ελληνικό Πεντάγωνο στην τουρκική προκλητικότητα.\nΈρχεται … καλοκαιρία μέσα στο χειμώνα στην Κρήτη !


Europa League: H Κοβαλίβκα αντίπαλος του Άρη - Με Απόλλωνα Λεμεσού ο ΟΦΗ - Fosonline\nΔευτέρα, 31/08/2020 14:14\nΗ Κοβαλίβκα (Ουκρανία) θα είναι η αντίπαλος του Άρη και ο Απόλλων Λεμεσού του ΟΦΗ στον 2ο προκριματικό γύρο του Εuropa League.\nΗ Κοβαλίβκα (Ουκρανία) κληρώθηκε αντίπαλος του Άρη στον 2ο προκριματικό γύρο του Εuropa League. Ο Απολλων Λεμεσού κληρώθηκε αντίπαλος του ΟΦΗ. Και οι δυο ελληνικές ομάδες είναι γηπεδούχες στους νοκ άουτ αγώνες που θα γίνουν στις 17 Σεπτεμβρίου.\nΣε περίπτωση πρόκρισης ο Άρης θα μάθει τον επόμενο αντίπαλο του στην κλήρωση της 1ης Σεπτεμβρίου. Αξίζει να σημειωθεί ότι με αυτήν την κλήρωση εφόσον η ομάδα της Θεσσαλονίκης περάσει θα είναι στους ανίσχυρους στον 3ο προκριματικό γύρο.\nΤο ίδιο ισχύει και για το συγκρότημα του Γιώργου Σίμου που επέστρεψε στην Ευρώπη μετά από 20 χρόνια. Θυμίζουμε πως αμφότεροι θα πρέπει να κερδίσουν τρεις σερί αγώνες (μαζί με τα play off) για να μπουν στους ομίλους της διοργάνωσης.\nΗ κλήρωση στον 2ο προκριματικό γύρο


Η θέση μας - ... Πυρήνη ημίν - Εφημερίδα ΛΑΟΣ Ημαθίας\nΗ θέση μας - ... Πυρήνη ημίν\n30 Νοε 2017 07:49\nΜε σκεπτικισμό και αγωνία όλος ο κόσμος παρακολουθεί τη δραστηριότητα και την επίδειξη δύναμης της Βόρειας Κορέας στα πυραυλικά συστήματα. Αρκετά χρόνια μετά τη λήξη του ψυχρού πολέμου, η νέα απειλή μοιάζει με έναν επίσης ακήρυχτο θερμό πόλεμο, όμως απείρως επικινδυνότερο από ποτέ, λόγω της τεράστιας ισχύος των συστημάτων, ικανών να καταστρέψουν μέσα σε δευτερόλεπτα τους πάντες και τα πάντα.\nΔεν γνωρίζουμε αν ο Βορειοκορεάτης ηγέτης είναι πράγματι το κακό παιδί της υπόθεσης ή απλώς αυτός που χάνει σε επικοινωνιακό επίπεδο. Το βέβαιο είναι ότι η ανθρωπότητα παρακολουθεί με κομμένη την ανάσα έναν ανόητο πόλεμο εντυπώσεων, στον οποίο πρωταγωνιστούν οι “πυραυλικές” χώρες (ΗΠΑ, Κίνα, Ρωσία). Με τα συμφέροντα τεράστια, όπως και τα έσοδά τους, που όμως δεν στάθηκαν ικανά να λύσουν τα προβλήματα των λαών τους.\nΕίναι δεδομένο ότι τα σύγχρονα σενάρια πολέμου σε αυτό το επίπεδο θα είναι καταστροφικά. Και στο όνομα της αυτοάμυνας, κανείς δεν πρέπει να σχεδιάζει επίθεση με απρόβλεπτες συνέπειες. Η δημοκρατία και η διπλωματία πρέπει να κυριαρχήσουν, προς όφελος της ίδιας της ζωής.\nΘεωρούμε δεδομένη την αποκλιμάκωση, όχι επειδή πιστεύουμε στις ικανότητες των μεγάλων (;) ηγετών της περιόδου, αλλά επειδή θεωρούμε έντονο το ένστικτό τους, της επιβίωσης.


Πυρφόρος Έλλην: ο Κοκκινολαίμης [λαϊκή ονομασία] ή ο Erythacus [λατινική ονομασία] ή ο Εριθεύς [ονομασία κατά τον Άρατο] - Kokkinolaimis [popular name] or Erythacus [Latin name] or Eritheus [name according to Arato] - there is a translator on the site\nΕρύθαξ ο ερυθρόλαιμος [ονομασία παρ’ αρχαίοις] ή ο Πυρρός [ονομασία παρά τοις αρχαίοις] ή ο Πυρρούλας [ονομασία κατά τον Αριστοτέλη] ή ο Γυφτούλης [λαϊκή ονομασία] ή ο Καλόγιαννος ή ο Καλογιάννος [λαϊκή ονομασία εις το Αγρίνιο] ή ο Κοκκινοστήθης [λαϊκή ονομασία] ή ο Κατσιρόγιαννης [λαϊκή ονομασία] ή ο Καλογιάννης [λαϊκή ονομασία]ή ο Κομπογιάννης [λαϊκή ονομασία]ή ο Κουμπογιάννος [λαϊκή ονομασία] ή ο Μπαντουγιάννης [λαϊκή ονομασία] ή ο Πυρρός [λαϊκή ονομασία] ή το Ρεάλι [λαϊκή ονομασία] ή ο Ρούβελας [λαϊκή ονομασία]ή ο Τσιμπουργιανός [λαϊκή ονομασία] ή ο Τσιπουργιάννης [λαϊκή ονομασία] ή ο Χαλκιάς [λαϊκή ονομασία] ή ο Χαρτσάς [λαϊκή ονομασία] [είδος εν Ελλάδι]\nΓνωστός εις την αρχαιότητα όπου και υπάρχουν αναφορές από τον Λεξικογράφο Σουΐδα : «ωδικόν πτηνόν πυρρούλας ο πυρρός, όρνεον μονήρες και μονότροπον». Από το Αριστοτέλη εις το έργο του «Περί των ζώων ιστορίαι», εις το 592b,22 : «ερίθακος, υπολαΐς\nοίστρος». Εις τα «Γεωπονικά» εις το 15,1,22 : «ερίθακος και οι καλούμενοι φοινίκουροι».\nΕις τα σχόλια του Αριστοφάνη των Σφηκκών λέει την εξής παροιμία : ου τρέφει μια λόχμη δυο Εριθάκου». Ο Αριστοφάνης εις τα σχόλια του περί των Σφηκκών ως ερίθυλο τον αναφέρει εις τον στίχο 922 : «εστίν δε όρνεον….. ερίθυλος». Ως εριθεύς αναφέρεται από τον Άρατο, επικό ποιητή που έζησε το 270πχ. Όπως και εις τον στίχο 1025. από τον Θεόφραστο εις το έργο του «Περί σημείων» εις τον στίχο 39. και τέλος ως Πυρρούλας, αναφέρεται από τον Αριστοτέλη εις το «Περί ζώων ιστορίαι» εις τον στίχο 592b,22 «συκαλίς, μελαγκόρυφος, πυρρούλας.»\nΕίναι γένος πτηνών αποδημητικών της οικογενείας των κοσσυφιδών. Είναι μικροσκοπικά πτηνά, Μεταξύ των οποίων περιλαμβάνεται και το είδος ο ερύβακος ο ερυθρόλαιμος, ονομαζόμενος κατά τον Αριστοτέλη ερίθαξ, ή ο πυρρός ή ο πυρρούλης των αρχαίων Ελλήνων. Και ο οποίος σήμερα είναι γνωστός με τις λαϊκές ονομασίες : ο Κοκκινολαίμης ή ο Γυφτούλης ή ο Καλόγιαννος ή ο Καλογιάννος [λαϊκή ονομασία εις το Αγρίνιο] ή ο Κοκκινοστήθης ή ο Καλογιάννης ή ο Κομπογιάννης ή ο Κουμπογιάννος ή ο Μπαντουγιάννης ή ο Πυρρός ή το Ρεάλι ή ο Ρούβελας ή ο Τσιμπουργιανός ή ο Τσιπουργιάννης ή ο Χαλκιάς ή ο Χαρτσάς.\nΟ Ερύβακος ο ερυθρόλαιμος ή κοκκινολαίμης δεν ξεπερνά το μήκος του τα 0,14 εκατοστά του μέτρου. Είναι πτηνό μοναχικό, πλην της περιόδου της αναπαραγωγής του. Εις την Ελλάδα κατέρχεται μετά τον τρύγο, όταν πλέον έχουν αποδημήσει όλα τα διαθερίζοντα αποδημητικά πτηνά και συγκεκριμένως κατά τον μήνα Οκτώβριο. Δι’ αυτό θεωρείται ως προάγγελος του χειμώνος, δια το οποίο και ο ποιητής καλώς απέδωσε το γεγονός εις τους στίχους :\n«Χειμώνιασε και φεύγουν τα πουλιά…..\nκαι ο Καλογιάννης πρόσχαρος\nμικρός προφήτης φτερωτός\nμηνά την άνοιξη που θα γυρίση πάλιν».\nΟ Κοκκνολαίμης είναι από τα πλέον φιλόστοργα πλάσματα της φύσεως και φροντίζει νυχθημερόν δια την διατροφήν των νεοσσών του και δια την προστασίαν των.\nΕις την ηπειρωτική Ελλάδα όπου και συναντάται συχνά, κατέχει τον τίτλο ενός καχύποπτου πουλιού. Χαρακτηριστικό γνώρισμα των κοκκινολαίμηδων που είναι κατά βάση μοναχικά πουλιά, εκτός της περιόδου αναπαραγωγής, είναι το πορτοκαλοκόκκινο χρώμα στο πρόσωπο, την τραχηλιά και το στήθος, το οποίο και χρησιμοποιεί φουσκώνοντάς το για να τρομάξει τους εχθρούς του. Αν και είναι μικρόσωμο πουλί, φαίνεται να έχει μεγάλο κεφάλι, «χωρίς λαιμό», με μικρό στιβαρό ράμφος. Το υπόλοιπο πτέρωμά του είναι καστανωπό με μια στενή κίτρινη ρίγα στην φτερούγα. Το πτέρωμα της κοιλιάς του έχει λευκό χρώμα. Το αρσενικό και το θηλυκό δεν έχουν ουσιαστικές διαφορές στο χρωματισμό του φτερώματός τους. Με τα μακριά και λεπτά πόδια του κινείται με απίστευτη ευκολία πραγματοποιώντας μικρά πηδήματα στο έδαφος. Κινείται με χαρακτηριστικό τρόπο σέρνοντας τα φτερά του στο έδαφος και σηκώνοντας την κοντή ουρά του. Κοντοστέκεται, κάνει μια μικρή υπόκλιση, μένει στιγμιαία ακίνητος, ξαναπηδάει και φτερουγίζει. Είναι ενδημικό πουλί και τον συναντάμε σε όλη την Ευρώπη, την Μικρά Ασία, την Αφρική και την Περσία. Τον χειμώνα μας επισκέπτεται μεγάλος αριθμός πουλιών από την Βόρεια και Κεντρική Ευρώπη, τα οποία διαχειμάζουν στην χώρα μας και την εγκαταλείπουν ξανά στις αρχές της ανοίξεως για να επιστρέψουν στα μέρη τους προκειμένου να ετοιμαστούν για το ζευγάρωμα. Στην Ελλάδα τον συναντάμε όπου και να γυρίσουμε το βλέμμα μας. Και σίγουρα αν δεν τον δούμε θα ακούσουμε το καθαρό, μελωδικό αλλά και μελαγχολικό του κελάηδημα για το οποίο κατέχει δικαίως τον τίτλο «το αηδόνι του χειμώνος». Το χαρακτηριστικό γεμάτο από ποικιλία ήχων κελάηδημά του, μπορεί να ακούγεται από το χάραμα, μέχρι και τις νυχτερινές ώρες, ιδίως αν υπάρχουν φώτα στις πόλεις, αλλά διαφοροποιείται ανάλογα με την εποχή. Το φθινόπωρο ακούγεται σαφώς πιο μελαγχολικό. Ο κοκκινολαίμης χρησιμοποιεί το κελαηδημά του ως ένα μέσο για να ορίζει την επικράτειά του. Το παράδοξο είναι ότι μετά την περίοδο αναπαραγωγής το ζευγάρι χωρίζει, και αν βρεθεί το ένα στην επικράτεια του άλλου, μετατρέπονται σε αντίπαλοι. Το θηλυκό είναι από τα σπάνια του είδους που κελαηδεί και αυτό προσπαθώντας να διεκδικήσει το χώρο που του ανήκει. Η επικράτεια του κάθε πουλιού φτάνει τα δέκα στέμματα, αλλά όταν παρατηρείται συνωστισμός επισκεπτών μειώνονται στα δύο στρέμματα. Το όμορφο αυτό πουλάκι μπορεί να γίνει ιδιαίτερα επιθετικό προς τα άλλα πουλιά του είδους του, τραυματίζοντάς τα στην προσπάθειά του να επιβιώσει ειδικά όταν οι συνθήκες είναι δύσκολες. Το αδυσώπητο κρύο, η αδυναμία εύρεσης τροφής και τα διάφορα αρπακτικά πουλιά είναι οι κυριότεροι φυσικοί παράγοντες για την μεγάλη θνησιμότητα που παρατηρείται στα πουλάκια αυτού του είδους. Ο τολμηρός του χαρακτήρας αλλά και η ομορφιά του τον έχουν καταστήσει πρωταγωνιστή σε πλήθος παιδικών βιβλίων και πάμπολλα ποιήματα έχουν γραφτεί για το γλυκύτατο κελάηδημα του[μέρος πληροφοριών σχετικών με το προαναφερθέν θέμα εις την ακόλουθο ιστοσελίδα : http://www.epoxi.gr/scriptum24.htm ].\nΜια δοξασία από το Αγρίνιο της Τριχωνίας μας αναφέρει ότι: ο βασιλέας των πουλιών είναι ο καλόγιαννος ή καλογιάννος γιατί μια φορά ζητούσαν τα πουλιά βασιλιά και ο θεός τους είπε να γίνει εκείνος, που θα πετάξει ψηλότερα. Τα πουλιά δεν ήθελαν, γιατί ήξεραν πως θα γίνει ο αετός μόνο ο καλόγιαννος επέμενε. Παραδέχθηκαν λοιπόν τα πουλιά, πετάει ο αετός και άμα πέρασε όλα τα πουλιά στο ύψος και έφθασε ως εκεί, που δεν μπορούσε να πετάξει ψηλότερα, φώναξε «Ποιός μπορεί να πετάξει ψηλότερα από μένα ;» Ο καλόγιαννος, που είχε κρυφθεί στην ράχη του αετού, ανατινάχθηκε λίγο και φώναξε «Εγώ ! » και έτσι έγινε βασιλιάς. [Νικόλαος Πολίτης «Παραδόσεις» κεφάλαιο Ζώα αριθμός 331]επίσης η ίδια δοξασία αναφέρεται και εις το Ανθολόγιο για τα παιδιά του Δημοτικού, μέρος δεύτερο, του Οργανισμού Εκδόσεως Διδακτικών Βιβλίων, του 1975 ως Αγρινιώτικη λαϊκή παράδοσις.\nΣτην Ευρώπη ο κοκκινολαίμης έχει συνδυαστεί με τον ερχομό των Χριστουγέννων. Και αυτό συμβαίνει γιατί κατά τον 18ο αιώνα οι ταχυδρόμοι που έφερναν τις Χριστουγεννιάτικες κάρτες στους Βρεττανούς, φορούσαν κόκκινο γιλέκο και τους φώναζαν «κοκκινολαίμηδες»! [http://www.epoxi.gr/scriptum24.html ].\nΗ λαϊκή παράδοση για τον Κοκκινολαίμη αναφέρει :\nΤότε που σταυρώθηκε ο Χριστός, ένα καφετί πουλάκι μ' άσπρο λαιμό πέταξε πάνω από το άγιο κεφάλι του Χριστού, που το έσφιγγε ένα αγκάθινο στεφάνι, ενώ ένα μικρό άσπρο λουλούδι είχε ανθίσει στη βάση του Σταυρού .Το μαρτύριο του Θεανθρώπου έθλιβε το πουλί και το λουλούδι.\nΤο πουλάκι θέλοντας να απαλύνει τον πόνο του Χριστού, τράβηξε ένα αγκάθι. Σταλαγματιές από το αίμα Του έπεσαν στο λαιμό του πουλιού κι άλλες κύλησαν πάνω στο λουλούδι, που άνοιξε τα πέταλα του όσο πιο πολύ γινόταν για να τις δεχτεί. Μονομιάς ο λαιμός του πουλιού και τα πέταλα του λουλουδιού βάφτηκαν κόκκινα. Έτσι, το αίμα του Χριστού χάρισε στον κοκκινολαίμη και στην παπαρούνα το κόκκινο χρώμα.\nΗ δε λαϊκή παράδοση εις την μετεωρολογία της μας λέει ότι όταν κελαηδάει εις την δύση του ηλίου, θα βρέξει. Όταν έρχεται εις τις αυλές των σπιτιών ή χώνεται βαθιά σε τρύπες και κοιλώματα, ή στα πρεβάζια των παραθύρων, έρχεται κακοκαιρία. Άμα δε μπει και μέσα στο σπίτι τότε θα έχουμε βαρυχειμωνιά. Άμα ο Κατσιρογιάννης – Κοκκινολαίμης κελαϊδάει την νύκτα υπάρχουν περάσματα από τσίχλες.\nhttp://pirforosellin.blogspot.gr/ - Επιτρέπεται η αναδημοσίευση του περιεχομένου της ιστοσελίδας εφόσον αναφέρεται ευκρινώς η πηγή του και υπάρχει ενεργός σύνδεσμος(link ). Νόμος 2121/1993 και κανόνες Διεθνούς Δικαίου που ισχύουν στην Ελλάδα.92


Φερχόφσταντ: Τώρα ξεκινούν τα δύσκολα για την Ελλάδα | Το Χρήμα\nΑρχική » Οικονομία » Φερχόφσταντ: Τώρα ξεκινούν τα δύσκολα για την Ελλάδα\nΟ Γκι Φερχόφσταντ με μήνυμά του στην προσωπική του σελίδα στο Facebooκ, αναφέρθηκε στην επίτευξη συμφωνίας ανάμεσα σε Ελλάδα και Τρόικα, μίλησε για μεταρρυθμίσεις που πρώτη φορά θα γίνουν στη χώρα μας και πρότεινε μια διαδικασία επίβλεψης για τη διαφάνεια υλοποίησης αυτών.\n«Η συμφωνία επιτεύχθηκε και η Ελλάδα μπορεί να ενεργοποιήσει το 3ο πακέτο διάσωσης. Για πρώτη φορά, η συμφωνία που επετεύχθη αντιπροσωπεύει κάτι περισσότερο από μία λογιστική άσκηση. Πρόκειται για μια πιο έξυπνη προσέγγιση, η οποία βασίζεται σε αναγκαίες διαρθρωτικές μεταρρυθμίσεις, που θα μπορούσαν να σηματοδοτήσουν μια νέα αρχή. Παπανδρέου και Σαμαράς ποτέ δεν ανέλαβαν δεσμεύσεις σε βάθος κάνοντας διαρθρωτικές μεταρρυθμίσεις. Ο Τσίπρας δείχνει ότι είναι αποφασισμένος να κρατήσει την Ελλάδα στην Ευρωζώνη.\nΌμως, αυτή η νέα προσέγγιση θα πρέπει να συμβαδίζει με ένα νέο, πιο διαφανή τρόπο. Τα τελευταία δύο χρόνια έχουν δείξει ότι το έργο της Τρόικας παρεμποδίζεται από την έλλειψη διαφάνειας. Γι ‘αυτό κατά τη διάρκεια της πρώτης συνεδρίασης της Διάσκεψης των Προέδρων με τους συναδέλφους μου, θα προτείνω στο Ευρωπαϊκό Κοινοβούλιο να δοθεί ένας ρόλος στην επίβλεψη της εφαρμογής της δέσμης μεταρρυθμίσεων. Μια διαφανής διαδικασία παρακολούθησης, θα δώσει την εμπιστοσύνη στους πιστωτές των χωρών ότι οι μεταρρυθμίσεις θα εφαρμοστούν», ανέφερε χαρακτηριστικά ο Βέλγος.


Κίνα Ορείχαλκο CNC μηχάνημα Κατασκευαστές\nΠεριγραφή:Ορείχαλκο CNC μηχάνημα,Εξαρτήματα μηχανής CNC ακριβείας,OEM Brass CNC μηχάνημα μέρος\nHome > Προϊόντα > CNC μηχανουργικά εξαρτήματα > Ορείχαλκος CNC μηχανουργικά εξαρτήματα > Ορείχαλκο CNC μηχάνημα\nΟρείχαλκο τμήμα CNC μηχανή χρησιμοποιείται ευρέως σε βιομηχανίες τροφίμων μηχανημάτων . Ο ορείχαλκος CNC μηχανή μέρος έχουν εξάγει την Ιαπωνία, την Ευρώπη και τη Βόρεια Αμερική. Θα έχετε το ορείχαλκο CNC μέρος μηχανής με καλή ποιότητα. Η επιχείρησή σας μπορεί να επιλέξει το διαφορετικό υλικό για τα τμήματα μηχανικής κατεργασίας CNC. Εάν κάποιο σχέδιο για αυτό, παρακαλώ ενημερώστε μας.\nΟρείχαλκο CNC μηχάνημα Εξαρτήματα μηχανής CNC ακριβείας OEM Brass CNC μηχάνημα μέρος Υπηρεσία CNC μηχάνημα Ορείχαλκος CNC μηχανικά εξαρτήματα Βιομηχανικό μηχάνημα Ορείχαλκο Cnc άλεσης Ορείχαλκος Machanical μέρη


Θα βιώσουν τα ίδια κωμικοτραγικά; | anagnostis.org - Ειδήσεις\nΠέμπτη 13/07/2017 - 17:17 Upd: 24/02/2020 - 21:13 0\nΘα βιώσουν τα ίδια κωμικοτραγικά;\nΚοροϊδεύουν κατάμουτρα τους 849 Βιοκαλλιεργητές της Αργολίδας\nΑπροκάλυπτη κοροϊδία για τους 849 Βιοκαλλιεργητές της Αργολίδας αποτελεί η απάντηση του Αναπληρωτή Υπουργού Αγροτικής Ανάπτυξης & Τροφίμων, Ι. Τσιρώνη, σε ερώτηση του Γιάννη Μανιάτη.\nΚαμία εξήγηση δεν έδωσε με την απάντησή του ο αρμόδιος Υπουργός, για το ότι σε μια περιοχή με παράδοση στις Βιολογικές καλλιέργειες όπως η Αργολίδα, από τους 849 που υπέβαλαν αίτηση εντάχθηκαν τελικά μόνο 4, ήτοι ποσοστό 0,5%.\nΚαμία εξήγηση για το Βατερλώ της προκήρυξης, αντ’ αυτού προκαλεί μειδίαμα η αναφορά με ακρίβεια εκατοστού του δευτερολέπτου για το πότε έκλεισε το σύστημα υποβολής των αιτήσεων. Όλος ο πολιτικός σχεδιασμός εξαντλήθηκε στο άνοιγμα και το κλείσιμο του ηλεκτρονικού ρολογιού. Απλά έβλεπαν τις αιτήσεις να περνούν από μπροστά τους μέχρι να λήξει ο χρόνος.\nΌσον αφορά στη νέα προκήρυξη, ο αρμόδιος Υπουργός λέει στους βιοκαλλιεργητές αναμένετε προσεχώς την νέα προκήρυξη, χωρίς να αναφέρει εάν έχει ληφθεί κανένα μέτρο για να μην επαναληφθούν τα κωμικοτραγικά αποτελέσματα της πρώτης προκήρυξης για τις βιολογικές καλλιέργειες.\nΓιάννης Μανιάτης Αγροτικά βιοκαλλιεργητές


ΑΠΩΛΕΙΑ ΣΟΦΙΑΣ/Βιβλία | Κριτικές βιβλίων (Diavasame.gr)\nΤο 1989, με το μυθιστόρημα «Η γειτονιά των καλών κλεφτών», πρωτοεισήχθη στον ελληνικό λογοτεχνικό χώρο η Ελιάνα Χουρμουζιάδου. Έπειτα, το 1998 με το μυθιστόρημά της «Η ιδιαιτέρα», κέρδισε το βραβείο μυθιστορήματος του περιοδικού «Διαβάζω». Το 2003 εκδόθηκε ένα παιδικό βιβλίο της, το «Μια ιστορία από τα σύννεφα». Ακολούθησε το 2005 η έκδοση του μυθιστορήματός της, «Δεύτερη γυναίκα», και η νουβέλα «Μακάρι να ήσουν εδώ», το 2011.\nΣτο μυθιστόρημά της, «Απώλεια Σοφίας», που επανεκδόθηκε φέτος από τις εκδόσεις «Μίνωας», η συγγραφέας συνθέτει με ιδιαίτερη τεχνική μια ιστορία αντλώντας το υλικό της από την καθημερινότητα και τα προβλήματα-δυσκολίες με τα οποία έρχεται αντιμέτωπος ο άνθρωπος ιδίως κατά τις κοινωνικές του συναλλαγές με τους άλλους. Η πορεία του εξαρτάται από την ικανότητά του να διαχειρίζεται με λογική τις δύσκολες καταστάσεις, αποφεύγοντας το δρόμο της αυτοκαταστροφής.\nΣυχνά όμως η αδυναμία και ο παραλογισμός, η παρορμητικότητα και οι ανεξέλεγκτες κινήσεις τον φέρνουν όλο και πιο κοντά στα άκρα και στο ανεπανόρθωτο. Πολλές φορές δοκιμάζει τα όρια και τις αντοχές του, προκαλώντας τη μοίρα του, και λίγες φορές στέκεται απόλυτα τυχερός. Η αναζήτηση του «άπιαστου», το κυνήγι της εκδίκησης, η έλλειψη ισορροπίας στον εσωτερικό του κόσμο, το συνεχές αίσθημα του ανικανοποίητου πυροδοτούν καταστάσεις ανεπιθύμητες για τον ίδιο και προκαλούν την απώλεια της ευτυχίας του.\nΣε τέτοιου είδους συνθήκες διαδραματίζεται η ιστορία της ηρωίδας του βιβλίου, της Σοφίας, την οποία αφηγείται η καλύτερή της φίλη, η Δάφνη. Άραγε θα μπορέσει να γλυτώσει από το δρόμο της αυτοκαταστροφής; Και αν τελικά γλυτώσει, ποιο θα είναι το τίμημα; Η αφηγήτρια περιγράφει την κάθε στιγμή και σκέψη της ηρωίδας με κεντρικό σημείο αναφοράς ένα τραγικό γεγονός το οποίο έλαβε χώρα κατά την παραμονή τους σε ένα ερημικό νησί. Το συμβάν αυτό θα επιφέρει αλλαγές στη ζωή και των δύο, καθώς επίσης θα δημιουργήσει ρήγματα στη φιλική τους σχέση. Κατά πόσο αυτά θα είναι οριστικά ή όχι; Πώς βιώνει η καθεμιά το συμβάν; Θα πληρώσουν εντέλει το τίμημα;\nΜας δίνεται η ιστορία μέσα από δύο οπτικές, και της αφηγήτριας που συμμετείχε στα γεγονότα και της κύριας ηρωίδας που βίωσε περισσότερο τις αρνητικές συνέπειες. Έτσι, ο αναγνώστης μπορεί να κρίνει καλύτερα τα όσα διαδραματίζονται. Η αφηγήτρια παρουσιάζεται να γνωρίζει κάθε μύχια σκέψη της φίλης της και να μας περιγράφει με απίστευτη λεπτομέρεια τις κινήσεις της σαν να ήταν σε όλες μπροστά.\nΗ ιδιοσυστασία και η ψυχοσύνθεση της καθεμιάς είναι εντελώς διαφορετικές και αντικρουόμενες. Η Δάφνη μέχρι το τέλος αγωνίζεται για να περισώσει τη φιλική τους σχέση παλεύοντας με την απαισιοδοξία και τις ανασφάλειες της Σοφίας. Ενώ η Σοφία μοιάζει να παραδίνεται σε όσα της συμβαίνουν. Η τυχαία συνάντησή τους τέσσερα χρόνια μετά το τραγικό γεγονός που βίωσαν μαζί και τις οδήγησε στο χωρισμό θα είναι καθοριστική για τη συνέχεια της σχέσης τους.\nΗ συγγραφέας επιλέγει ένα καταλυτικό γεγονός από τη ζωή της ηρωίδας ως αφορμή για την αφήγηση της πορείας μιας φιλικής σχέσης και την ανάδειξη καίριων θεμάτων της ζωής που αφορούν όλους μας. Η γλώσσα που χρησιμοποιεί είναι απλή και απέριττη, καθώς προσιδιάζει καλύτερα στο ρεαλιστικό ύφος του αφηγήματος. Τα όσα περιγράφονται θα μπορούσαν να συμβούν στον καθένα μας. Η οπτική του καθενός μας, όμως, ταιριάζει με τη θέση της Δάφνης ή της Σοφίας;


Εμβόλιο κορωνοϊού: Πριν από το 2021 ενδέχεται να γίνουν οι πρώτοι εμβολιασμοί στην Ελλάδα - Ελλάδα - Νέα Κρήτη\nΜία ξεχωριστή ταινία με θέμα τον αφανισμό της εβραϊκής κοινότητας στην Κρήτη ΠΟΛΙΤΙΣΜΟΣ\nΤώρα διαβάζετε: Εμβόλιο κορωνοϊού: Πριν από το 2021 ενδέχεται να γίνουν οι πρώτοι εμβολιασμοί στην Ελλάδα\nΕμβόλιο κορωνοϊού: Πριν από το 2021 ενδέχεται να γίνουν οι πρώτοι εμβολιασμοί στην Ελλάδα\nΟι πρώτες δόσεις των εμβολίων αναμένεται να φτάσουν πριν από τα Χριστούγεννα στη χώρα μας\nΚορωνοϊός - Εμβόλιο: Ποιοι θα πάρουν sms για να το κάνουν\nΕμβόλιο κορωνοϊού: Στην Κρήτη μία από τις 6 αποθήκες\nΑκόμη και πριν από την Πρωτοχρονιά, ενδέχεται να γίνουν οι πρώτοι εμβολιασμοί στην Ελλάδα.\nΤα πρώτα εμβόλια, είναι πιθανό να φτάσουν στις 23 ή 24 Δεκεμβρίου, είναι πιθανό να φτάσουν τα πρώτα εμβόλια κατά του κορωνοϊό στην Ελλάδα, ενώ 2 ημέρες μετά αναμένεται να ξεκινήσουν και οι εμβολιασμοί.\n«Ξεκινάει εθνική εκστρατεία για τον εμβολιασμό. Την επιχείρηση αυτή την ονομάσουμε "Ελευθερία". Ελευθερία να ζούμε και να δημιουργούμε υγιείς, απελευθερωμένοι από την ομηρία και τους καταναγκασμούς της πανδημίας, ελευθερία να επιστρέψουμε και να διεκδικήσουμε ευημερία, ελευθερία να γιορτάσουμε το 2021 τα 200 χρόνια της ελευθερίας μας. Κάνω ένα κάλεσμα. Τον προϋπολογισμό της επόμενης χρονιάς το κρατάτε σήμερα στα χέρια σας. Αλλά για το εμβόλιο αύριο είναι στο χέρι σας να το κάνουμε όλοι» είπε χαρακτηριστικά ο πρωθυπουργός.\nΗ πρώτη παρτίδα που θα έρθει στην Ελλάδα θα είναι 500.000 δόσεις εμβολίων. Αξίζει να σημειωθεί ότι τα ψυγεία για τη συντήρηση των εμβολιασμών έχουν φτάσει από την προηγούμενη Πέμπτη στην χώρα μας.\nΌπως διαβεβαιώνει η κυβέρνηση, όλα θα είναι έτοιμα και στη χώρα μας για να ξεκινήσουν νωρίτερα οι εμβολιασμοί. Ο υπουργός Υγείας, Βασίλης Κικίλιας, μιλώντας στον ΑΝΤ1, ανέφερε χαρακτηριστικά: «Τις επόμενες μέρες θα αρχίσουμε να παρουσιάζουμε μέσα από τα Μέσα Μαζικής Επικοινωνίας στην ελληνική κοινωνία όλα τα κομμάτια της επιχείρησης, από τα ψυγεία βαθιάς καταψύξεως γι' αυτά τα ειδικά εμβόλια που έχει αγοράσει η ελληνική Πολιτεία, από τους χώρους, τις φαρμακαποθήκες και τα εργοστάσια, τα οποία θα μεταφερθούν από το εξωτερικό στην Ελλάδα».\nΗ προτεραιοποίηση για τον εμβολιασμό θα καθοριστεί από την Επιτροπή Εμβολιασμού και θα υπάρξει έγκαιρα ενημέρωση όλων των πολιτών.